sagorsarker/bangla-wikipedia huggingface dataset:
লঞ্চ

লঞ্চ হচ্ছে একধরনের উন্মুক্ত মোটরনৌযান। লঞ্চের সম্মুখ অংশ আবৃত থাকতে পারে। ছোট ছোট যানবাহনসমূহে ইঞ্জিন প্রচলন শুরু হওয়ার পর, লঞ্চই ছিল সবথেকে বড় বাহন যা পাল তুলে বা দাড় বেয়ে ভাসমান নৌযানগুলোকে পরিচালনার কাজে ব্যবহার হত। প্রতিযোগিতামূলক নৌকাবাইচে, লঞ্চ হচ্ছে একটি মোটরচালিত নৌকা যা একজন কোচের অধীনে প্রশিক্ষণ দেয়া হয়।
মূলত "নৌ চলাচলের যুগে" লঞ্চ ছিল সর্বাপেক্ষা বড় নৌযান যা একটি যুদ্ধজাহাজ দ্বারা বহন করা হত। এই শব্দটি উদ্ভূত হয়েছিল স্পেনীয় "লাঞ্চা" ("বৃহৎ নৌকা") থেকে এবং পর্তুগিজ, মালয় "লাঞ্চারান" ("নৌকা") থেকে, এবং "লাঞ্চার" ("বিনা প্রচেষ্টায় বেগ") থেকে।
নৌ চলাচলের যুগে, বিভিন্ন আকৃতির এবং বিভিন্ন উদ্দেশ্যে নৌযানসমূহকে ব্যবহার করা হত। লঞ্চ ছাড়াও জলি নৌকা, ক্যাপ্টেনস গিগ, পিনাক, এবং কাটারর রয়েছে। ডিজাইন এবং উদ্দেশ্যের দিক থেকে অপেক্ষাকৃত ছোট নৌযানগুলো স্বতন্ত্র ছিল। মোটরচালিত জাহাজের যুগে, আকার এবং উদ্দেশ্যের ভিত্তিতে এই পার্থক্য আর দেখা না গেলেও এখনো এই শব্দটি ব্যবহৃত হয়।
১৮শ শতব্দিতে, একটি জাহাজকে নোঙ্গর করতে লঞ্চ ব্যবহৃত হত। ঐসময়ের লঞ্চগুলো বর্গাকৃতির ট্রান্সকম ছিল এবং প্রায় ২৪ ফুট দীর্ঘ হত। ১৭৮৮ সালে ক্যাপ্টেন ব্লিঘকে "বাউন্টির" লঞ্চ পরিচালনা করতে হয়েছিল। 
টেম্‌স নদীতে "লঞ্চ" শব্দ দ্বারা যেকোন ধরনের মোটরচালিত প্রমোদতরী বোঝানোর জন্য ব্যবহৃত হয়। শব্দটির ব্যবহার সংবিধান থেকে এসেছে যা টেম্‌স নদীকে পরিচালনা করা ও নৌযানগুলোকে একটি শ্রেণীতে ফেলা এবং টুল আদায়ের জন্য প্রচলন হয়।
মোটর লঞ্চ দ্বিতীয় বিশ্বযুদ্ধের সময় রয়্যাল ন্যাভি এবং আরো অন্যান্য নৌবাহিনী কর্তৃক উপাধিপ্রাপ্ত বড় বড় (সাধারণত দীর্ঘ) নৌযান ছিল। এগুলো মূলত ডুবোজাহাজের আক্রমণ থেকে উপকূলরেখাকে প্রতিরোধ করা ও স্বল্পভারী যুদ্ধাস্ত্র বহন করার কাজে ব্যবহার হতো, যেমন: কিছু গভীরতা বোমা, একটি বন্দুক ও কিছু মেশিন গান।
প্রতিযোগিতামূলক নৌকাবাইচে "লঞ্চ" শব্দ দ্বারা যেকোন ধরনের মোটরচালিত নৌকা বোঝায় যা একজন কোচ প্রশিক্ষণ দেয়ার জন্য ব্যবহার করেন।
স্পটিফাই

স্পটিফাই (ইংরেজি: Spotify) হল একটি সঙ্গীত, পডকাস্ট, এবং ভিডিও দেখার সেবা প্রদানকারী একটি প্রতিষ্ঠান, যেটি মূলত ২০০৮ সালের ৭ই অক্টোবর আনুষ্ঠানিকভাবে যাত্রা শুরু করে। এটি স্টার্টআপ স্পটিফাই এবি দ্বারা উন্নীত, যেটি সুইডেন এর রাজধানী স্টকহোমে অবস্থিত। এটি বিভিন্ন রেকর্ড লেবেল-এর প্রতিষ্ঠান সমূহ থেকে ডিজিটাল অধিকার ব্যাবস্থাপনার উপর ভিত্তি করে সুরক্ষিত কনটেন্ট (সঙ্গীত, ভিডিও) প্রদান করে থাকে। স্পটিফাই একটি বিনামূল্যে প্রদত্ত সেবা; এটির মৌলিক ফিচ্যার বা বৈশিষ্ট্য সমূহ হল বিজ্ঞাপন বা সীমাবদ্ধতা দিয়ে বিনামূল্যে প্রদান করা হয়, যদিও এতে বাড়তি কিছু বৈশিষ্ট্য রয়েছে। এর মধ্যে গান শোনা বা ডাউনলোড করা। তবে, এসকল বাড়তি বৈশিষ্ট্য সমূহ অর্থ প্রদানের মাধ্যমে উপভোগ করা যায়।বড়
স্পটিফাই, ইউরোপের অধিকাংশ দেশেই সহজলভ্য,তবে আমেরিকায় অধিক ব্যবহৃত, এছাড়াও অস্ট্রেলিয়া, নিউজিল্যান্ড এবং এশিয়ার কিছু দেশেও বিদ্যমান। ফেব্রুয়ারি ২৪, ২০২১ থেকে এটি বাংলাদেশে তাদের কার্যক্রম শুরু করে। এটি বেশিরভাগ আধুনিক বা বর্তমান কালের ডিভাইসগুলির জন্য উপলব্ধ, যেগুলোর মধ্যে মাইক্রোসফ্ট, ম্যাকওস, এবং লিনাক্স কম্পিউটার গুলো অন্যতম, এর সাথে আইওএস, উইন্ডোজ ফোন এবং এন্ড্রোয়েড অপারেটিং সিস্টেমে চালিত স্মার্টফোন এবং ট্যাবলেট সমূহের জন্যও সহজলোভ্য। এটিতে গান শিল্পী বা ব্যান্ডের নাম, অ্যালবাম, ধরন, প্লেলিস্ট, এছাড়াও রেকর্ড লেবেল দ্বারা স্থিতামাপ অনুযায়ী খোঁজা অথবা ব্রাউজ করা যায়। ব্যবহারকারীরা প্লেলিস্ট বানাতে, সম্পাদনা করতে, এবং সবার উদ্দেশ্যে শেয়ার করতে পারবে, এছাড়াও বিভিন্ন সামাজিক গণমাধ্যমে সমূহে ব্যবহারকারীরা গান শেয়ার করতে পারবে এবং অন্য ব্যবহারকারীদের সাথে নিয়ে প্লেলিস্ট বানাতে পারবে। স্পটিফাই, ৩০ মিলিয়নেও বেশি গানের যোগান দিয়ে গান শোনার সুযোগ করে দিয়েছে। ২০১৭ সালের জুন মাসের হিসাব অনুযায়ী, এটির ১৪০ মিলিয়নেও বেশি মাসিক সক্রিয় ব্যবহারকারী ছিল, এছাড়াও ২০১৮ সালের জানুয়ারী মাসের হিসাব অনুযায়ী, ৭০ মিলিয়নেরও বেশি সক্রিয় অর্থ প্রদানকারী গ্রাহক রয়েছে। 
, স্পটিফাইয়ের ধরন-ভিত্তিক প্লেলিস্ট সমূহ নিম্নলিখিত তত্ত্বাবধায়ক সমূহের নেতৃত্বে চলে, (বর্নানুক্রমে):
সঙ্গীতের সার্বজনীন প্রধান
কোম্পানিটি লুক্সেমবার্গে স্পটিফাই টেকনোলজি এসএ হিসাবে নিগমিত হয়েছে, এবং বিশ্বের ১৬টি দেশে অফিস সহ সুইডেনের স্টকহোমে সদর দফতর। ইউক্রেনে রাশিয়ার আগ্রাসনের পর, স্পটিফাই সাময়িকভাবে রাশিয়ায় তার অফিস বন্ধ করে দেয় এবং অনির্দিষ্টকালের জন্য দেশে প্রিমিয়াম এবং বিনামূল্যে উভয় পরিষেবা স্থগিত করা হয়েছে৷
ফ্রেড টেট

ফ্রেডরিক উইলিয়াম টেট (; জন্ম: ২৪ জুলাই ১৮৬৭ - মৃত্যু: ২৪ ফেব্রুয়ারি ১৯৪৩) সাসেক্সের ব্রাইটনে জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন। প্রথম-শ্রেণীর ইংরেজ কাউন্টি ক্রিকেটে সাসেক্সের প্রতিনিধিত্ব করেছেন। দলে তিনি মূলতঃ ডানহাতি মিডিয়াম বোলিং করতেন। এছাড়াও, নিচেরসারিতে ডানহাতে ব্যাটিং করতেন ফ্রেড টেট।
১৮৮৭ সালে সাসেক্সের পক্ষে প্রথম-শ্রেণীর ক্রিকেট জীবনের সূত্রপাত ঘটান। ক্লাবটিতে তিনি ১৯০৫ সাল পর্যন্ত খেলেন। ২১.৫৫ গড়ে ১,৩৩১ উইকেট লাভ করেন। ব্যক্তিগত সেরা বোলিং পরিসংখ্যান গড়েন ৯/৭৩।
১৯০২ সালে একটিমাত্র টেস্টে অংশগ্রহণের সুযোগ ঘটে ফ্রেড টেটের। ২৪ জুলাই, ১৯০২ তারিখে সফরকারী অস্ট্রেলিয়া দলের বিপক্ষে তার এই অভিষেক পর্বটি মোটেই সুখকর হয়নি। ওল্ড ট্রাফোর্ডে অনুষ্ঠিত সিরিজের চতুর্থ টেস্টে ইংল্যান্ড দল মাত্র ৩ রানের ব্যবধানে পরাজিত হয়। পাশাপাশি অ্যাশেজ ট্রফিও হাতছাড়া করে।
বামহাতের অধিকারী অস্ট্রেলীয় অধিনায়ক জো ডার্লিংয়ের ক্যাচ তালুবন্দী করতে পারেননি। লেগ স্পিনার লেন ব্রন্ডের বলে বাউন্ডারি সীমানার কাছাকাছি এ ঘটনা ঘটে। এরফলে দলকে বেশ খেসারত দিতে হয়। দ্বিতীয় ইনিংসে নবম উইকেটের পতনের পর জয়ের জন্য ইংল্যান্ডের মাত্র আট রানের দরকার পড়েছিল। উইলফ্রেড রোডসের সাথে টেট যোগ দিয়ে প্রথম বলেই ব্যাটের প্রান্ত স্পর্শ করে চার রান তুলে নেন। কিন্তু জ্যাক সন্ডার্সের চতুর্থ বলে তিনি বোল্ড হন।
খেলোয়াড়ী জীবন শেষে ডার্বিশায়ারের পক্ষে কোচের দায়িত্ব পালন করেন। এরপর ডার্বিতে ১৯৩৭ সাল পর্যন্ত মদের পানশালা পরিচালনা করেন।
ফ্রেড টেটের এক সন্তান মরিস টেট ইংল্যান্ডের পক্ষে টেস্ট খেলায় অংশ নিয়েছেন। আরেক সন্তান সেসিল টেট প্রথম-শ্রেণীর ক্রিকেটে অংশ নিয়েছেন। ২৪ ফেব্রুয়ারি, ১৯৪৩ তারিখে ৭৬ বছর বয়সে সাসেক্সের বার্জেস হিল এলাকায় হতদরিদ্র অবস্থায় তার দেহাবসান ঘটে।
শালবনি সিমেন্ট কারখানা

শালবনি সিমেন্ট কারখানা হল পশ্চিমবঙ্গের পশ্চিম মেদিনীপুর জেলার শালবনিতে গড়ে ওঠা একটি বৃহত্ত সিমেন্ট কারখানা। এই সিমেন্ট কারখানাটি নির্মাণ করেছে জিন্দাল গোষ্ঠী। সিমেন্ট কারখানাটি শালবনির শালবনি শিল্পতালুকে নির্মাণ করা হয়েছে।
বাম আমলে ২০০৮ সালে শালবনির জামবেদিয়ার ফডারফার্ম এলাকায় প্রায় ৫ হাজার একর (৪৭০০ একর) জমি অধিগ্রহণ করেছিল জিন্দল গোষ্ঠী। 
ওই বছরের ২ নভেম্বর কারখানার শিলান্যাস সেরে মেদিনীপুরে ফেরার পথে ভাদতুলায় ৬০ নম্বর জাতীয় সড়কে পশ্চিমবঙ্গের ততকালিন মুখ্যমন্ত্রী বুদ্ধদেব ভট্টাচার্য্যের কনভয় লক্ষ্য করে মাইন বিস্ফোরণ ঘটায় মাওবাদীরা। অল্পের জন্য প্রাণে রক্ষা পান মুখ্যমন্ত্রী সহ তিন কেন্দ্রীয় মন্ত্রী। 
তারপর থেকে জঙ্গলমহলে মাওবাদী কার্যকলাপের জেরে স্তব্ধ হয়ে যায় কারখানা নির্মাণের কাজ। একসময় শালবনি থেকে নিজেদের ইস্পাত প্রকল্প গুটিয়ে নেওয়ার পরিকল্পনা করে জিন্দল গোষ্ঠী। পরে পশ্চিমবঙ্গের রাজনৈতিক পালাবদলের পর বাংলার মুখ্যমন্ত্রী মমতা বন্দ্যোপাধ্যায়ের হস্তক্ষেপে অবশেষে কারখানা নির্মাণের কাজ শুরু হয়। 
এর পর জিন্দল গোষ্ঠী কাচামালের যোগানের অভাবের জন্য ইস্পাত প্রকল্পের পরিবর্তে সিমেন্ট কারখানা নির্মাণের পরিকল্পনা নেয়। ২০১৬ সালের ৬ জানুয়ারি শালবনিতে জিন্দলদের প্রস্তাবিত সিমেন্ট কারখানার শিলান্যাস করেছিলেন মুখ্যমন্ত্রী মমতা বন্দ্যোপাধ্যায়। ১৩৪ একর জমিতে তৈরি হয়েছে সিমেন্ট কারখানা। ২০১৬ সালের শেষের দিকে সিমেন্ট কারখানায় পরিক্ষামূলকভাবে সিমেন্ট উৎপাদন শুরু হয়। ২০১৭ সালের ১২ জুলাই এখান থেকে সিমেন্ট বোঝাই একটি গাড়ি যায় তারাপীঠে। ২০১৮ সালের ১৫ জানুয়ারি পশ্চিমবঙ্গের মুখ্যমন্ত্রী মমতা বন্দ্যোপাধ্যায় শালবনি সিমেন্ট কারখানার উদ্বোধন করেন। এই কারখানা থেকে বছরে ২৪ লক্ষ টন সিমেন্ট উৎপাদন হবে। পরে উৎপাদন ক্ষমতা বৃদ্ধি করা হবে। 
এই সিমেন্ট প্রকল্প প্রায় ৮০০ কোটি টাকা ব্যায়ে গড়ে তুলেছে জিন্দাল গোষ্ঠী। প্রায় ১৩৪ একর জায়গা জুড়ে নির্মাণ করা হয়েছে ২.৪ মেট্রিক টন ক্ষমতাসম্পন্ন এই গ্রিনফিল্ড প্রকল্প। এই কারখানা থেকে বছরে ২০ মেট্রিক টন সিমেন্ট উৎপাদনের লক্ষ্যমাত্রা রয়েছে বলে জানা গেছে জিন্দাল গোষ্ঠির থেকে।
এই সিমেন্ট কারখানায় বর্তমানে মোট ২৫০ জনের কর্মসংস্থান হয়েছে। ভবিষ্যতে এখানে ২০০০ জনের কর্মসংস্থান ঘটবে।
নগর গবেষণা কেন্দ্র

নগর গবেষণা কেন্দ্র (সিইউএস, বা বাংলায়: নগকে) হলো বাংলাদেশের একটি গবেষণা ও প্রশিক্ষণ প্রতিষ্ঠান, যা প্রধানত বাংলাদেশে নগরায়ণের সমস্যাবলি, নগরের দারিদ্র্য, বস্তি এবং ভূমি দখল ও বসতি স্থাপন জনিত সমস্যা সম্পর্কিত গবেষণা, জরিপ পরিচালনা ও সুপারিশ এবং ব্যবস্থা গ্রহণের পথনির্দেশনা প্রদান করে থাকে। এই প্রতিষ্ঠানটি একটি স্বাধীন গবেষণা সংস্থা যার সদরদপ্তর বাংলাদেশের রাজধানী ঢাকায় অবস্থিত। এটি একটি বহুবিধ সুযোগ-সুবিধা সংবলিত প্রতিষ্ঠান যার নিজেস্ব স্বেচ্ছাসেবী কর্মী রয়েছে যাদের মাধ্যমে সে গবেষণা, তথ্যকেন্দ্র, গ্রন্থাগার, প্রকাশণা প্রভৃতি কার্য সমাধা ও পরিচালনা করে থাকে।
১৯৭২ সালের ১৩ মে এটি ঢাকায় প্রতিষ্ঠিত হয়। নগর গবেষণা কেন্দ্র বাংলাদেশের "সমিতি নিবন্ধন আইন, ১৮৬০" এর অধীনে নিবন্ধিত একটি অলাভজনক স্বেচ্ছাসেবী প্রতিষ্ঠান যেটি তার স্বোপার্জিত অর্থে পরিচালিত হয়।
আনন্দ অশ্রু

আনন্দ অশ্রু ১৯৯৭ সালের একটি বাংলাদেশী চলচ্চিত্র। এতে মুখ্য চরিত্রে অভিনয় করেছেন সালমান শাহ, শাবনূর ও কাঞ্চি।
সালমান শাহ বাড়ি ছেড়ে আসা এক গান লেখকের চরিত্রে অভিনয় করেন, যিনি দুঃখের গান লিখেন। তিনি একটি গ্রামে যান, দোলা (শাবনূর) নামের এক সাধারণ মেয়ের প্রেমে পড়েন। কিন্তু সমাজ এই অসম প্রেমকে মেনে নেয় না।
মায়া থিরাই

মায়া থিরাই () হচ্ছে ২০১৭ সালের তামিল ভাষার রোমান্টিক থ্রিলার ওয়েব সিরিজ। এটি কৌশিক নারসিংহান দ্বারা পরিচালিত। এই ওয়েব সিরিজে নন্দা দুরাইরাজ, ইডেন, লক্ষ্মী প্রিয়া চন্দ্রমলী, দেবপ্রিয়া, আবসার এবং সঞ্জনা সিংইয়ের অভিনয়শিল্পীরা অভিনয় করেছেন। ওয়েব সিরিজটি সন্ধ্যা নামে এক মহিলার একটি রহস্যময় গল্পকে ঘিরে গড়ে উঠেছে, তার নিজের বাস্তবতাকে নিয়ে জটিলতায় ভুগছেন। এই সিরিজটি তার মুক্তির পর থেকেই আল্ট বালাজী এবং এর সহযোগী অন্যান্য ওয়েবসাইটে বিদ্যমান আছে।
নবগ্রাম মসজিদ

নবগ্রাম শাহী মসজিদ বাংলাদেশের সিরাজগঞ্জ জেলায় অবস্থিত ইসলাম ধর্মীয় একটি প্রাচীন স্থাপনা, যা ষোড়শ শতাব্দীতে নির্মিত হয়েছে। গৌড় অধিপতি নাসির উদ্দিন নসরত শাহের শাসনামলে "শাহানশাহ্ হযরত শাহ শরীফ জিন্দানী-এর মাজার" সংলগ্ন এলাকায় এটি নির্মাণ করা হয়।
এই শাহী মসজিদটি বাংলাদেশের উত্তরাঞ্চলের রাজশাহী বিভাগের সিরাজগঞ্জ জেলার তাড়াশ উপজেলার নওগাঁ ইউনিয়নের নওগাঁ গ্রামে অবস্থিত। এই মসজিদটির অবস্থান চাটমোহর রেলস্টেশন থেকে প্রায় ২০.৮ কিলোমিটার উত্তর-পূর্ব দিকে এবং তাড়াশ উপজেলা সদর থেকে ১২ কিলোমিটার দক্ষিণে।
১৯৩৭ সালের দিকে প্রাপ্ত শিলালিপি থেকে জানা যায় যে, সুলতান আলাউদ্দীন হোসেন শাহের পুত্র সুলতান নাসিরুদ্দীন আবুল মুজাফফর নুসরত শাহের রাজত্বকালে ৯৩২ হিজরির ৪ রজব (১৫২৬ সালের ২১ এপ্রিল) "মীর বহর মনোয়ার আনার পুত্র আজিয়াল মিয়া জংদার" (যোদ্ধা) মসজিদটি নির্মাণ করেন।
করতালি পাটা

করতালি পাটা হলো একটি যন্ত্র যা ছবি এবং শব্দের সমলয়, আখ্যাত এবং দৃশ্য এবং গ্রহণ যা চিত্রগ্রহণ এবং সঙ্গীত-লিপিভুক্ত করা হয়েছে এবং চলচ্চিত্র নির্মাণ এবং ভিডিও প্রযোজনায় ব্যবহৃত হয়। এর অন্যান্য নামগুলির মধ্যে অন্তর্ভুক্ত করতালি-দাতা, করতালির তক্তা, শব্দকারী বাজনা, স্লেট, স্লেটের পাটা, চাপড়কারী তক্তা, সুসংগত স্লেট, সময় স্লেট, খণ্ডিত টুকরা, তক্তা, দণ্ডিত স্লেট, নীরভ স্লেট এবং শব্দ-চিহ্নিতকারী।
সিনেমা বা অন্য প্রফেশনাল ভিডিও শুটিঙে ক্ল্যাপারবোর্ড একটি গুরুত্বপূর্ণ বস্তু। ভিডিও তোলার সময় সিন নাম্বার , টেক নাম্বার এই শব্দগুলো বলে বলে ক্যামেরার সামনে এই বোর্ডটি বাজিয়ে দেওয়া হয়।
এখন ভিডিও তোলা যতটা সহজ অতীতে অতটা সহজ ছিল না। এখন যে ভিডিও ক্যামেরা এমনকি মোবাইলেও কোন ভিডিও যখন রেকর্ড করা হয়, তখন তার শব্দও বেশ পরিষ্কারই আসে। যদিও মোবাইল বা আমাদের দৈনন্দিন ব্যবহার করা ছোট ডিজিটাল ক্যামেরা দিয়ে প্রফেশানাল ভিডিও শুট করা হয় না। তখন কিন্তু এতটা সহজ ছিল না।
একটা সময় ছিল যখন একটা যন্ত্রের মাধ্যমে ভিডিও আর অডিও একসাথে আসত না। ডিজিটাল সিনেম্যাটোগ্রাফির আবির্ভাব না হওয়া পর্যন্ত, যখন একটি ভিডিও শুট করা হত, তখন ভিডিও এবং অডিও পৃথক যন্ত্রের মাধ্যমে পৃথক মিডিয়াতে রেকর্ড করা হত। সেই ক্ষেত্রে ভিডিও যন্ত্রের ভিডিও আর অডিও যন্ত্রের অডিওকে ঠিকভাবে ছন্দে আনবার জন্য কিছু একটার দরকার ছিল। সেক্ষেত্রে ভিডিও যন্ত্রে ক্ল্যাপারবোর্ডের দৃশ্য আর অডিও যন্ত্রে ক্ল্যাপারবোর্ডের এই শব্দটার মাধ্যমে খুব সহজেই ভিডিও আর অডিও কে শনাক্ত করে তাদের ঠিক ছন্দে মেলানো যেত।
তাছাড়াও পরবর্তীকালে ভিডিও ক্যামেরাতেই শব্দ রেকর্ড করা গেলেও সে শব্দের সাথে পারিপার্শ্বিক অন্যান্য অনেক অনাকাঙ্ক্ষিত শব্দও এসে যায়। সেগুলোকে কাটানোর জন্য অডিওকে আলাদাই রেকর্ড করা হয়। সেক্ষেত্রেও রেকর্ডারে তোলা অডিও আর ভিডিও ক্যামেরাতে তোলা ভিডিও যখন এডিট করা হয়, তখন তাদের মধ্যে ছন্দ মেলাতে ক্ল্যাপারবোর্ডের বাজানো শব্দ শোনা হয়। আর এই জন্যই শুটিঙের সময় ক্ল্যাপারবোর্ড বাজানো হয়।
শাম্মী আখতার

শামীমা আখতার (২২ সেপ্টেম্বর ১৯৫৫ - ১৬ জানুয়ারি ২০১৮; যিনি শাম্মী আখতার নামে পরিচিত) বাংলাদেশ একজন নারী সংগীত শিল্পী। ২০১০ সালে তিনি ‘ভালোবাসলেই ঘর বাঁধা যায় না’ চলচ্চিত্রে গানের জন্য শ্রেষ্ঠ নারী সঙ্গীত শিল্পী হিসেবে জাতীয় চলচ্চিত্র পুরস্কার লাভ করেন।
শাম্মী আখতার ১৯৫৫ সালের ২২ সেপ্টেম্বর যশোরের তালতলা গ্রামে নানাবাড়িতে জন্মগ্রহণ করেন কিন্তু তিনি বেড়ে উঠেছেন খুলনায়। বাবার বদলির কারণে দেশের কয়েকটি জেলায় বিভিন্ন শিক্ষকের কাছে সংগীতের তালিম নেওয়ার সুযোগ পান তিনি। ১৯৭৭ সালের ২২ ফেব্রুয়ারি আকরামুল ইসলামের সঙ্গে বিবাহবন্ধনে আবদ্ধ হন তিনি।
ছয় বছর বয়সে তার সংগীতজীবনের শুরু হয়। গানের জগতে তার হাতেখড়ি হয় বরিশালের ওস্তাদ গৌরবাবুর কাছে। তার বাবা শামসুল করিম সরকারি চাকরি করতেন। বাবার বদলির সুবাদে দেশের কয়েকটি জেলায় বিভিন্ন শিক্ষকের কাছে সংগীতের তালিম নেওয়ার সুযোগ পান তিনি। যার মধ্যে রাজবাড়ী ও খুলনায় সংগীত শিক্ষা নেন বাবু বামনদাস গুহ রায়, রণজিৎ দেবনাথ, সাধন সরকার, নাসির হায়দার ও প্রাণবন্ধু সাহার কাছে।
১৯৭০ সালে তিনি খুলনা বেতারে তালিকাভুক্ত হন। সেখানে আধুনিক গানের পাশাপাশি নজরুল সংগীত পরিবেশন করতেন। ১৯৭৫ সালে ঢাকায় এসে গান গাওয়ার আমন্ত্রণ পান। খুলনা থেকে ঢাকায় চলে আসেন শাম্মী আখতার। নিয়মিত গাইতে শুরু করেন বেতার ও টেলিভিশনে। প্রখ্যাত সংগীত পরিচালক সত্য সাহা তাকে ‘অশিক্ষিত’ চলচ্চিত্রে গান গাওয়ার সুযোগ দেন। এতে গান গাওয়ার মধ্য দিয়ে প্লেব্যাক শিল্পী হিসেবে আত্মপ্রকাশ করেন তিনি। প্রথম প্লেব্যাকেই দারুণ জনপ্রিয় হয় তার গাওয়া গান ‘ঢাকা শহর আইসা আমার আশা ফুরাইছে’।
তিনি প্রায় ৪০০টি ছবিতে প্লেব্যাক করেছেন। তার গাওয়া গানের দুটি ক্যাসেট প্রকাশিত হয়েছে।। ‘ভালোবাসলেই ঘর বাঁধা যায় না’ ছবির ‘ভালোবাসলেই সবার সাথে ঘর বাঁধা যায় না’ গানের জন্য ২০১০ সালে শাম্মী আখতার জাতীয় চলচ্চিত্র পুরস্কার পান।
তিনি প্রায় পাঁচ বছরের বেশি সময় ধরে স্তন ক্যান্সারের ভুগছিলেন। ১৬ জানুয়ারি ২০১৮, মঙ্গলবার বিকেলে তার শারীরিক অবস্থার অবনতির হলে চামেলিবাগের বাসা থেকে হাসপাতালে নিয়ে যাওয়ার পথে তিনি মৃত্যুবরণ করেন। ১৭ জানুয়ারি তাকে ঢাকার শাহজাহানপুর কবরস্থানে সমাহিত করা হয়।
জীবশাখাপ্রজনন

"'জীবশাখাপ্রজনন" হচ্ছে একটি বিবর্তনীয় পৃথকীকরণ ঘটনা; যেখানে পূর্বসুরী প্রজাতি থেকে একাধিক স্বতন্ত্র্য প্রজাতির উদ্ভব হয় এবং একটি জীবশাখা গঠন করে।
এই ঘটনাটি সচরাচর ঘটে কোনো জীবের দুরবর্তী এলাকায় সমাপ্তির মাধ্যমে। পরিবেশগত পরিবর্তন কিছু বিলুপ্তি ঘটিয়ে যারা টিকে থাকবে; তাদের জন্য বাস্তুসংস্থানগত স্থান তৈরী করে। এই ঘটনার ফলে কিছু প্রজাতি একে অপর থেকে পৃথক হয়ে যায়; এবং উভয়ই নিজেদের মত করে প্রকৃতির সাথে খাপ খাইয়ে; প্রকৃতিতে টিকে থাকার, প্রজনন করার অথবা বিবর্তিত হবার সমান সুযোগ পায়। এতে করে, উভয় প্রজাতির পুর্বপুরুষ একই থাকে কিন্তু উভয়ের মধ্যে সুনির্দিষ্ট পার্থক্য পরিলক্ষিত হয়।
ক্ল্যাডোজেনেসিস; স্বপ্রজননের বিপরীত। স্বপ্রজননের ক্ষেত্রে পূর্ব প্রজাতি ক্রমান্বয়ে পরিবর্তিত হতে থাকে। এবং যখন এই পরিবর্তন অনেক বেশি হয়; তখন তার সাথে; তার পুর্বোক্ত প্রজাতির পার্থক্য এত বেশি স্পষ্ট হয় যে; তখন তাকে নতুন প্রজাতি হিসেবে উল্লেখ করা হয়। উল্লেখযোগ্য হচ্ছে; এনাজেনেসিসের ক্ষেত্রে বংশ হচ্ছে একটি জাতিজনি বৃক্ষের ন্যায় সংযুক্ত থাকে। আর ক্ল্যাডোজেনেসিসের ক্ষেত্রে ঘটে বিভক্তিকরণ।
একটি প্রজাতির উদ্ভব (প্রজাত্যায়ন) সংক্রান্ত যে ঘটনা; তা জীবশাখাপ্রজনন নাকি স্বপ্রজনন তা নির্ণয়ের জন্য গবেষকরা সিমুলেশন ব্যবহার করতে পারেন, ফসিল থেকে প্রমাণ সংগ্রহ করতে পারেন, বিভিন্ন জীবন্ত প্রজাতির ডিএনএ আণবিক প্রমাণ সংগ্রহ বা মডেলিং ব্যবহার করতে পারেন। বিবর্তনীয় তত্বে জীবশাখাপ্রজনন ও স্বপ্রজননের মধ্যে পার্থক্য নির্ধারণ জরুরী কিনা; তা এখনো বিতর্কের বিষয়।
জাবাল সাওদা

জাবাল সাওদা হচ্ছে সৌদি আরবে অবস্থিত একটি পর্বত শৃঙ্গ, যার উচ্চতা প্রায় ।
বেশির ভাগ কর্তৃপক্ষ দাবী করে যে বিতর্কিত ৩,১৩৩ মিটার নিয়ে এই পর্বত শৃঙ্গটি সৌদি আরবের সর্বোচ্চ বিন্দু, যদিও এসআরটিএম উপাত্ত নির্দেশ করে যে ২৯৮৫ মিটার উচ্চতা সহ স্থানটি দেশের অন্যত্র জায়গার মতো একটি উঁচু বিন্দু।
আবহায় সওদা পর্বত নামে পরিচিত (جبل السودة في ابها) এই পর্বতটি সৌদি আরবের একটি পর্বত, যা হিজাজ পর্বতে ১৮°১৬'০২"উ এবং ৪২°২২'০৫"পূ স্থানাঙ্কে অবস্থান করছে।
এই স্থানের নিকটেই আল সওদা গ্রামটি অবস্থিত। এই শহরটি একটি পর্যটন আকর্ষণ কেন্দ্র, এবং এখানকার পর্বতের চূড়ায় একটি ক্যাবল কার রয়েছে।
ড্যানিয়েলি ব্রেগোলি

ড্যানিয়েলি ব্রেগোলি পিসকোভিৎস (জন্ম মার্চ ২৬, ২০০৩), এছাড়াও তিনি তার মঞ্চনাম ভাদ ভাবি (উচ্চারণ: "বেড বেবি") নামে পরিচিত, একজন মার্কিন র‍্যাপার এবং মিডিয়া ব্যক্তিত্ব। তিনি মূলত ২০১৬ সালেরর সেপ্টেম্বর মাসে, মার্কিন টেলিভিশন চ্যানেল সিবিএস-এ প্রচারিত "ডক্টর. ফিল" শো নামক একটি টক শোতে হাজির হওয়ার পর তার ভাইরাল ভিডিও মেমে বা ছড়িয়ে পড়া ভিডিও মেমে (মেমে হল ছবি, লেখা বা ভিডিও এর ছোট অংশ যা হাস্যকর প্রকৃতির হয়ে থাকে) এবং তার করা উদ্ধৃতি "ক্যাশ মি আউটসাইড" এর কারণে সবার নিকট পরিচিতি লাভ করেন। ২০১৭ সালের আগস্ট মাসের শেষের দিকে তিনি, "দিস হেওক্স" প্রকাশ করেন, যেটি একজন রেকর্ডিং আর্টিস্ট (গায়িকা) হিসেবে তার প্রথম আত্বপ্রকাশকারী একক।
ড্যানিয়েলি ব্রেগোলি পিসকোভিৎসের জন্ম ২০০৩ সালের ২৬শে মার্চ। তার পিতা-মাতা: ইরা পিসকোভিৎসের এবং বারর্বারা এনন ব্রেগোলি, তার পিতা-মাতা এক বছর বিবাহ-বহির্ভূত প্রমের সম্পর্ক ছিল, এবং পরবর্তীতে তার মাতা অন্ত:সত্ত্বা হয়ে পড়েন, এবং পরে তাদের বিচ্ছেদ ঘটে, যখন তিনি মাত্র শিশু অবস্থায় ছিলেন। ব্রেগোলি প্রাথমিকভাবে তার মায়ের দ্বারা প্রতিপালিত হন, এবং তার পিতার থেকে পারিবারিক ভাবে বিচ্ছিন্ন থাকেন, যিনি মূলত মার্কিন যুক্তরাষ্ট্রের ফ্লোরিডা রাজ্যের পাম বিচ নামক শহরের পুলিশ বিভাগের একজন সহকারী হিসেবে কাজ।
২০১৬ সালের ১৪ই সেপ্টেম্বরে, ব্রেগোলি এবং তার মাতা, ববার্বারা এনন মার্কিন টেলিভিশন চ্যানেল সিবিএস-এ প্রচারিত ধারাবাহিক "ডক্টর. ফিল" নামক একটি টকশোর "আই ওয়ান্ট ট্যু গিভ আপ মাই কার-স্টিলিং, নাইফ-ওয়েলডিং, টয়ের্কিং ১৩-ইয়ার-ওল্ড ডটার হু ট্রাইড ট্যু ফ্রেম মি ফর এ্য ক্রাইম" নামক অংশে ব্রেগোলির আচরণ সম্পর্কে আলোচনার একটি সাক্ষৎকার প্রদান করেন, যেটিতে, যখন পর্বটির চিত্রায়নের কাজ চলছিল তখন চিত্রায়নের কাজে অংশগ্রহণকৃত একজন সদস্যের গাড়ি চুড়ির ঘটনাও অন্তর্ভুক্ত করা হয়েছিল। যখন শ্রোতারা তার ঊর্ধ্বস্থিতির নমুনা দেখে হাসতে থাকে, ঠিক তখন ব্রেগোলি বিরক্ত হয়ে, "ক্যাশ মি আউটসাইন হাউ এবাউট দ্যাট" বলে এর প্রতিক্রিয়া জানান, তার উচ্চারণ করা ফ্রেজটি, যেটি ইন্টারনেটে "ক্যাশ মি আউটসাইড হাউবাউ ড্যাহ" নামের মেমে হিসেবে ছড়িয়ে পড়ে, এবং ব্রেগোলি "'ক্যাশ মি আউটসাইড' গার্ল" নামে পরিচিতি পান। অনুষ্ঠানটিতে তার প্রথম হাজির হওয়া, এবং তার এই উদ্ধৃতির জন্ম দেয়া, যেটি থেকে "ডিজে সেওডে দ্য রিমিক্স গড" নামে একজন ডিজে অনুপ্রাণিত হন এবং ভিডিওটির ইতস্তত থেকে একটি একক ভিত্তিক ভাবে রেকর্ড করেন, যেটি "বিলবোর্ড" এর হট ১০০ তালিকায় স্থান পেয়ে যায় এবং যেটি ২০১৭ সালের ৪ঠা মার্চে প্রকাশ করা শোনা গানের তালিকা, এবং হট আর এন্ড ববি/হিপ-হপ গান এর তালিকায় স্থান পায়। গানটি পরবর্তীতে ধারাবাহিকভাবে নৃত্যের ভিডিওর গানে রুপান্তরিত ঘটনা হয়ে দাড়ায়, যেগুলো ইউটিউবে আপলোড করা হয়েছিল।
ব্রেগোলি এবং তার মাতা, তিনটি প্রতিষ্ঠানের বিরুদ্ধে আদালতে মামলা দায়ের করেন, যেটির কারণ ছিল তার কোন সম্মতি না নিয়ে তার স্বাক্ষর করা উদ্ধৃতি ব্যবহার করায় "তার মেধা সম্পত্তির অধিকার লঙ্ঘন"। এছাড়াও তিনি বিশ্ববিখ্যাত খুচরা সদাই বিক্রয়কারী প্রতিষ্ঠান ওয়ালমার্ট এর বিরুদ্ধে তাদের টি-শার্টে তার উদ্ধৃতি ব্যবহার করার দায়ে মামলা করার হুমকি দিয়েছিলেন। এছাড়াও তিনি ২০১৭ সালে ২০১৭ এমটিভি মুভি এন্ড টিভি অ্যাওয়ার্ডস এর জন্য "ট্রেনডিং" বিভাগে মনোনয়ন পান, যেটি উদ্ধৃতি ভিত্তিক।
সরোজ কুমার নাথ অধিকারী

শহীদ বুদ্ধিজীবী সরোজ কুমার নাথ অধিকারী (১ জানুয়ারি ১৯৩৮ - ২৮ আগস্ট ১৯৭১) হলেন বাংলাদেশের একজন প্রখ্যাত শিক্ষাবিদ ও শহীদ বুদ্ধিজীবী। তিনি নরসিংদী সরকারি কলেজে অধ্যাপনা করা অবস্থায় মুক্তিযুদ্ধে শহীদ হন।
সরোজ কুমার নাথ ১৯৩৮ সালের ১ জানুয়ারি তৎকালীন ব্রিটিশ ভারতের নরসিংদীর পলাশ থানার মূলপাড়া গ্রামে জন্মগ্রহণ করেন। তার পিতার নাম রাশ মোহন নাথ অধিকারী।
১৯৭১ সালের ২৮ আগস্ট পাকিস্তানি সৈন্যরা দোসরদের সহায়তায় তাকেসহ নরসিংদী কলেজের কয়েকজন শিক্ষক-কর্মচারীকে নরসিংদীর টেলিফোন এক্সচেঞ্জ ভবনে সেনা ক্যাম্পে ধরে নিয়ে যায় এবং গভীর রাতে পাঁচদোনার লোহার পুলের নিকট হত্যা করে।
আল সওদা

আল সওদা (جبل السودة في ابها) হচ্ছে সৌদি আরবের আবহা অঞ্চলে অবস্থিত একটি পর্যটন গ্রাম যা আবহা শহর থেকে প্রায় দূরে অবস্থিত। এটি সমুদ্রপৃষ্ঠ থেকে উপরে, এবং এর পর্বতসমূহ ঘন জুনিপার গাছগাছালীতে ভরপুর।
আল সওদার অবস্থানগত কারণে, এখানকার জলবায়ু সারা বছরজুরে পরিমিত অবস্থায় থাকে, যেখানে গ্রীষ্মকালের তাপমাত্রা কদাচিৎ অতিক্রম করে এবং শীতকালে অতিক্রম করে না।
এই শহরটি একটি পর্যটন আকর্ষণ কেন্দ্র, এবং এখানকার পর্বতের চূড়ায় একটি ক্যাবল কার রয়েছে। এই এলাকার কিছু লোক বলে থাকে যে এখানে প্রতি বছর একাধিক মৌসুমে তুষারপাত পড়তে দেখা যায়।
ঠাকুর অনুপ সিং

ঠাকুর অনুপ সিং (জন্ম ২৩ মার্চ ১৯৮৯) হচ্ছেন একজন ভারতীয় অভিনেতা। তিনি ২০১৩ সালের টিভি ধারাবাহিক "মহাভারতে" ধৃতরাষ্ট্র ভূমিকায় অভিনয় করেন। তিনি ২০১৫ সালে থাইল্যান্ডের ব্যাংককে অনুষ্ঠিত একটি শরীর গঠন প্রতিযোগিতায় স্বর্ণপদক জয় করেন।
তার পৈতৃক নিবাস রাজস্থানের উদয়পুর, এবং তিনি একজন রাজপুত।
২০০০ সালের মুম্বাই ভূমিধ্বস

২০০০ সালের মুম্বই ভূমিধ্বস ঘাটকোপারে সংগঠিত হওয়া একটি ভূমিধ্বস ছিল, যা ২০০০ সালের ১২ জুলাই ভারতের, মুম্বইয়ের নিকটবর্তী শহরতলীতে ঘটে।
সাতাশ জন পুরুষ, পনের জন মহিলা, এবং পনের জন ছেলেমেয়ে সহ আটাত্তর জন লোক প্রাণ হারায়, যেখানে আরো সাতজন লোক আহত হয়। এই দুর্ঘটনার শিকার বেশীরভাগ বাসিন্দা মুম্বইর বস্তি এলাকার ছিল, যেখানকার অবকাঠামো এবং স্যানিটেশন ব্যবস্থা খুবই নাজেহাল। 
সরকারি কর্মকর্তারা প্রতিশ্রুতি দেন যে সরকারের পক্ষ থেকে দুর্ঘটনায় মৃত প্রতিটি পরিবারকে ২৫,০০০ ভারতীয় রুপি প্রদান করা হবে, যেখানে আহত পরিবারের সদস্যদের ১০,০০০ রূপি করে দেয়ার কথা বলা হয়। 
অনুসন্ধান এবং উদ্ধার অভিযানে দেড়শরও অধিক অগ্নিনির্বাপণ কর্মী অংশগ্রহণ করে, যদিও ভূমিধ্বসের দুদিন পরেও কোন দেহ পাওয়ার সম্ভাবনা ছিল না। বঙ্গোপসাগরে সৃষ্ট জলোচ্ছ্বাস এবং অতিবৃষ্টির পর ভূমিক্ষয়ের ফলে ভূমিধ্বসটি সংগঠিত হয়।
আবহাওয়াবিদদের মতে, ভূমিধ্বসের পূর্বে চব্বিশ-ঘণ্টা সময়কালের মধ্যে মুম্বই শহরতলীতে সাড়ে তিনশ মিলিমিটারের বেশি বৃষ্টিপাত হয়। ২০০০ সালের মুম্বই ভূমিধ্বসের বছর থেকে, পৌরসভা কর্পোরেশন ভবন কর্তৃক মুম্বইয়ের ৩২৭টি এলাকাকে ভূমিধ্বসে ক্ষতির সম্মুখীন বলে চিহ্নিত করা হয়েছে, যার মধ্যে ৪৯টি রয়েছে শহর এলাকায় এবং ২৭৮টি অবস্থিত শহরতলীতে। এই প্রতিবেদন প্রকাশ হওয়ার পর থেকে, ভূমিধ্বসের ফলে বাসিন্দাদের হতাহত এড়াতে হাজার হাজার বাসভবন স্থানান্তর বা জোড় পূর্বক সরানো হয়েছে।
আমি নেতা হবো

আমি নেতা হবো ২০১৮ সালে আসন্ন মুক্তিপ্রাপ্ত রোমান্টিক ধাঁচের হাস্যরস্যাত্মক চলচ্চিত্র যেটি পরিচালনা করেছেন উত্তম আকাশ এবং প্রযোজনা করেছেন সেলিম খান। চলচ্চিত্রটিতে প্রধান চরিত্রে অভিনয় করেছেন সুপারস্টার শাকিব খান এবং বিদ্যা সিনহা সাহা মীম। চলচ্চিত্রটি বাংলাদেশের প্রযোজনায় সংস্থা শাপলা মিডিয়া এবং ভারতীয় প্রযোজনায় সংস্থা এসকে মুভিজ এর ব্যানারে নির্মিত হয়েছে।
এটি শাকিব-মীম জুটির দ্বিতীয় চলচ্চিত্র। এর পূর্বে ২০০৯ সালে আমার প্রাণের প্রিয়া চলচ্চিত্রে জুটিবদ্ধ হয়েছিলেন। বাণিজ্যিকভাবে চলচ্চিত্রটি ব্যবসাসফল হয়েছিল। চলচ্চিত্রটি ২০১৮ সালের ফেব্রুয়ারিতে মুক্তি পাবে বলে আশা করা হচ্ছে।। এছাড়াও ওমর সানি, মৌসুমী, কাজী হায়াত এবং সাদেক বাচ্চু সহ আরো অনেকে রয়েছেন।
আমি নেতা হবোর গানগুলি লিখেছেন ভারতীয় সঙ্গীত রচনাকার ও শিল্পী আকাশ এবং বাংলাদেশের আলী আকরাম শুভ। চলচ্চিত্রটির প্রথম আইটেম গান "লাল লিপস্টিক" এর কথা লিখেছেন এবং কণ্ঠ দিয়েছেন আকাশ। এছাড়াও তৃষা চ্যাটার্জি সহ-শিল্পী হিসেবে দ্বৈত কণ্ঠ দিয়েছেন। চলচ্চিত্রটির ২য় গান ২০১৮ সালের ২৮ জানুয়ারি এসকে মিউজিক এর ব্যানারে চুম্মা গানটি ইউটিউবে মুক্তি দেওয়া হয়। এছাড়াও ৩ গান আই অ্যাম ইন লাভ ১০ ফেব্রুয়ারি মুক্তি দেওয়া হয়।
গড়গ্রাম দুর্গ

গড়গ্রাম দুর্গ বাংলাদেশের রংপুর বিভাগ অবস্থিত একটি প্রাচীন স্থাপনা। এটি মূলত ঠাকুরগাঁও জেলার রানীশংকৈল উপজেলায় অবস্থিত।
রানীশংকৈল উপজেলার প্রায় তের মাইল উত্তরে নেকমরদের মাজার। সেখান থেকে প্রায় দেড় থেকে দুই কিলোমিটার উত্তরে যে প্রাচীন স্থানটি আছে সেটির নাম গড়গ্রাম।
দুর্গটির বাইরে ১৫ মিটার পরিখা আছে। দুর্গের প্রাচীরগুলো মাটির তৈরি। এর আয়তন দৈর্ঘ্যে প্রায় ৪৫০ মিটার এবং প্রস্থ ৩৪০ মিটার। দুর্গটি দেখতে ছোট হলেও এটি বিচিত্র ধরনের। দুর্গটির ভেতরে আরেকটি ছোট দুর্গ ছিল যার অস্তিত্ব এখনো বোঝা যায়। দুর্গের বাইরে কাছে উত্তর দিকে ইট পাথর ও বিভিন্ন প্রত্নবস্ত্ততে পূর্ণ একটি ঢিবি ছিল, সেটা মূলত ইমারতের অস্তিত্ব দেখে বোঝা যায়। দুর্গে মসৃণ কালো পাথর পাওয়া গিয়েছে।
বাংলাদেশের প্রত্নতাত্ত্বিক স্থানের তালিকা
লক্ষ্মেশ্বর সিং

মহারাজা শ্রী লক্ষ্মেশ্বর সিং বাহাদুর, দারভাঙ্গার মহারাজা তথা বর্তমান ভারতের বিহার রাজ্যের মিথিলা অঞ্চলের জমিদার ও সর্বোচ্চ জমির মালিক ছিলেন। তার জনহিতকর কর্ম, প্রশাসনিক দক্ষতা ও তার রাজ্যের (দারভাঙ্গা রাজ) সুব্যবস্থাপণা সকলের কাছে বেশ সমাদৃত হয় যা রাজ্যের উন্নয়নে সহায়কের ভূমিকা পালন করে।
লক্ষ্মেশ্বর সিং দারভাঙ্গার মহারাজা মহেশ্বর সিং-এর জ্যেষ্ঠ পুত্র ছিলেন, লক্ষ্মেশ্বর সিং-এর যখন দুই বছর তখন তার পিতা মৃত্যুবরণ করেন। ব্রিটিশ রাজ দারভাঙ্গা জমিদারির দায়িত্ব তত্ত্বাবধায়ক আদালতকে সোঁপে দেয় করাণ জমিদারির উত্তরাধিকারী তখনও প্রাপ্তবয়স্ক হয়নি। চেস্টার ম্যাকনাঘটেনকে তার শিক্ষক নিয়গ করা হয়; যিনি পরবর্তীকালে (১৮৭০ থেকে ১৮৯৬) ভারতের প্রথম পাবলিক স্কুল রাজকুমার কলেজ, রাজকোট-এর প্রতিষ্ঠাতা প্রিন্সিপাল হিসেবে দায়িত্ব পালন করেন।
পরবর্তী ১৯ বছর পর্যন্ত, যতদিন তিনি প্রাপ্তবয়স্ক না হচ্ছেন, তার মা রাজনৈতিকভাবে উচ্চপদস্থ হিসেবে পরিগণিত হতে থাকেন ও তার প্রতি পারিবারিক যাজক তথা ব্রিটিশ সরকার নিযুক্ত শিক্ষকগণের সমর্থন ছিল; তারা লক্ষ্মেশ্বরকে "জেনানা"র প্রভাব থেকে মুক্ত রাখার চেষ্টা জরেন। তিনি ও তার কনিষ্ঠ ভ্রাতা রামেশ্বর সিং (যিনি লক্ষ্মেশ্বরের মৃত্যুর পর দারভাঙ্গার মহারাজা অধিষ্ঠিত হন) সরকারি শিক্ষকগণ কর্তৃক পশ্চিমা শিক্ষা সহ সমানভাবে ভারতীয় চিরাচরিত শিক্ষা সংস্কৃত পণ্ডিত, তার এক কাকা ও একজন বাঙালি ভদ্রলোকে কাছ থেকে গ্রহণ করে। সেই সময়কালে লক্ষ্মেশ্বর সিং তত্ত্বাবধায়ক আদালতের অভিভাবকত্বের অধীনে ছিল, তিনি মাসিক ৫ টাকা ভাতা পেতেন, যদিও তার জমিদারির বার্ষিক আয় পাউন্ড স্টার্লিংয়ের ছয় অঙ্কের সমতুল্য ছিল।
তিনি প্রাপ্তবয়স্ক হলে, লক্ষ্মেশ্বর সিং তার অবস্থানের সার্বজনীন দায়িত্বের জন্য নিজেকে সম্পূর্ণরূপে নিয়োজিত করেছিলেন। ভাইসরয়ের লেজিসলেটিভ কাউন্সিলের একজন সদস্য হিসেবে দায়িত্ব পালন করেন এবং এই সংস্থার বিতর্কসভায় তিনি একটি অগ্রণী ভূমিকা গ্রহণ করেন। গুরুত্বপূর্ণ বেঙ্গল টেন্যান্সি বিলের দীর্ঘসূত্রিত আলোচনার সময়, তিনি প্রথমে শোকিত দেশপ্রেমিক, কিশোরদাস পাল এবং পরবর্তীকালে রাজা প্যারী মোহন মুখার্জী (সিএসআই) এর সাথে বাংলার এবাং বিহারের ভূস্বামীদের প্রতিনিধিত্ব করেন।
সুনির্মল বসু

সুনির্মল বসু (২০ জুলাই ১৯০২ - ২৫ ফেব্রুয়ারি ১৯৫৭) একজন বাঙালি কবি ও শিশুসাহিত্যিক।
সুনির্মল বসু ১৯০২ সালের ২০ জুলাই (১৩০৯ বঙ্গাব্দের ৪ শ্রাবণ) ভারতের বিহারের অধুনা ঝাড়খণ্ডের গিরিডিতে পিতার কর্মস্থলে তথা মাতুলালয়ে জন্মগ্রহণ করেন। সেদিন ছিল শ্রাবণের পূর্ণিমা। তাই তার নাম রাখা হয়েছিল "নির্মলচন্দ্র"। পরে সুনির্মল রাখা হয়। তাঁর পৈতৃক নিবাস ছিল মুন্সীগঞ্জ জেলার বিক্রমপুরের মালখানগর। পিতার পশুপতি বসু। সাংবাদিক ও সাহিত্যিক গিরিশচন্দ্র বসু ছিলেন তার পিতামহ এবং বিপ্লবী ও সাহিত্যিক মনোরঞ্জন গুহঠাকুরতা ছিলেন তার মাতামহ। ছোটবেলা সাঁওতাল পরগণার মনোরম প্রাকৃতিক পরিবেশে তার মনে কবিতা রচনার অনুপ্রেরণা জাগায়। তাঁর প্রথম কবিতা 'প্রবাসী' পত্রিকায় প্রকাশিত হয়। প্রধানত সরস শিশু সাহিত্য রচনাকেই সাহিত্যের মাধ্যম হিসাবে গ্রহণ করেছিলেন। কবিতা রচনা ছাড়াও কিশোর বয়স থেকে চিত্রাঙ্কনেও দক্ষ ছিলেন।
পিতার কর্মস্থল পাটনার গিরিডি স্কুল থেকে ১৯২০ সালে সুনির্মল বসু ম্যাট্রিক পাস করেন। পরবর্তীতে তিনি কলকাতার সেন্ট পলস কলেজে ভর্তি হন, কিন্তু ১৯২১ সালে গান্ধীজীর অসহযোগ আন্দোলনে যোগ দিয়ে কলেজ ত্যাগ করেন। এরপর অবনীন্দ্রনাথ প্রতিষ্ঠিত আর্ট কলেজে ভর্তি হন।
ছড়া, কবিতা, গল্প, কাহিনি, উপন্যাস, ভ্রমণকাহিনি,রূপকথা, কৌতুকনাট্য প্রভৃতি শিশু ও কিশোরদের উপযোগী বিভিন্ন বিষয়ক রচনায় সিদ্ধহস্ত ছিলেন। আর তার জনপ্রিয়তার মূলে ছিল ছন্দের চমৎকারিত্ব ও মিলপ্রয়োগের কুশলতা।
এছাড়া তিনি আত্মজীবনী লিখেছিলেন "জীবনখাতার কয়েক পাতা"। এটি লিখেছিলেন ১৯৫৫ সালে।
১৯৫৬ সালে তিনি ভুবনেশ্বরী পদক লাভ করেন।
তিনি ১৯৫৭ সালের ২৫শে ফেব্রুয়ারি মৃত্যুবরণ করেন। মৃত্যুর পরদিনই আনন্দবাজার পত্রিকার সম্পাদকীয় কলমে প্রমথনাথ বিশী লিখলেন -
প্রসঙ্গত প্রথম শিশুটি ছিলেন বিভূতিভূষণ।
সাবা কমর

সাবা কমার জামান (উর্দু: صبا قمر زمان) হলেন একজন পাকিস্তানি চলচ্চিত্র এবং টেলিভিশন অভিনেত্রী। তিনি পাকিস্তানের সবচেয়ে জনপ্রিয় এবং সর্বোচ্চ বেতনভোগী অভিনেত্রীদের মধ্যে একজন। তিনি 'লাক্স স্টাইল অ্যাওয়ার্ডস', 'নিগার পুরস্কার' এবং 'হাম অ্যাওয়ার্ডস' পেয়েছেন।
সাবা কমর "ম্যাঁ অওরত হুঁ" (২০০৫) নামে টেলিভিশন ধারাবাহিকে একটি চরিত্রে অভিনয়ের মধ্য দিয়ে অভিনয় জীবন শুরু করেন।
হায়দ্রাবাদে জন্মগ্রহণ, গুজরানওয়ালাতে বেড়ে ওঠা সাবা কমর আরও পড়াশোনা করার জন্য লাহোরে এসেছিলেন। লাহোরে পিটিভি হোম-এর টিভি সিরিজ 'ম্যাঁ অওরত হুঁ'তে অভিনয়ের মধ্য দিয়ে সাবা কমর অভিনয় শুরু করেন। তিনি ২৩ জুলাই ২০১১ তারিখে 'টিঙ্কে' তে তার অভিনয়ের জন্য ১৬ তম বার্ষিক পিটিভি পুরস্কারে সর্বজনীন ও জুরি পছন্দ বিভাগে সেরা টিভি অভিনেত্রী হিসেবে পিটিভি অ্যাওয়ার্ড জিতেছিলেন। এই পিটিভি হোম এর সামাজিক নাটকগুলির একটি 'বিনতে আদম'-এ তিনি অভিনয় করেন। ধারাবাহিকটিতে তার ভূমিকা তিনি দরিদ্র পরিবারের একজন যুবককে ভালোবাসেন এবং তার নিষ্ঠুর পিতার ইচ্ছার বিরুদ্ধে তাকে বিয়ে করেন। বিনতে আদম একটি প্রধান সমালোচনামূলক এবং বাণিজ্যিক ভাবে সফল ছিলো তবে, সমালোচকেরা মনে করেন যে তার ভূমিকাটি একটি অভিনেত্রী দৃষ্টিকোণ থেকে সীমিত ছিল। 'দাস্তা'-এর সুরাইয়া চরিত্রে তার অভিনয়ের জন্য তিনি 'পাকিস্তান মিডিয়া অ্যাওয়ার্ডস' (২০১০) -এ সেরা টিভি অভিনেত্রী ট্রফি জিতেছিলেন এবং ১৬ তম বার্ষিক পিটিভি অ্যাওয়ার্ডে তিনি সর্বজনীন ও জুরি পছন্দ বিভাগে সেরা টিভি অভিনেত্রী ট্রফি লাভ করেছিলেন (২০১১)। 'তেরা প্যায়ার নেহি ভুলে' তে তার ভূমিকার জন্য তিনি ১৭তম বার্ষিক পিটিভি অ্যাওয়ার্ডস (২০১২)-এ শ্রেষ্ঠ অভিনেত্রী পুরস্কার লাভ করেন।
২০১৫ সালে, তিনি সারমাদ খুসাট পরিচালিত প্রথম চলচ্চিত্র 'মান্টো'তে অভিনয় করেন। তিনি 'লাহোর সে আগে' (২০১৬) চলচ্চিত্রে তারা আহমেদ চরিত্রে অভিনয় করে প্রশংসিত হয়েছিলেন। তিনি ভারতীয় চলচ্চিত্র শিল্পে, সকেত চৌধুরীর চলচ্চিত্র 'হিন্দি মিডিয়াম'-এ ইরফান খানের বিপরীতে অভিনয় করেন।
ধর্মের মনস্তত্ব

ধর্মের মনস্তত্ব গঠিত হয় মনস্তাত্ত্বিক প্রক্রিয়ার প্রয়োগ এবং গঠনমুলক ফ্রেমওয়ার্ক নিয়ে যা ধর্মীয় ঐতিহ্যকে ধার্মিক ও নিধার্মিক উভয় দিক থেকেই বিচিত্র ভাবে বিবেচনা করে। 
ধর্মের মনস্তত্ববিদরা তিনটি মেজর প্রজেক্টে ধর্ম নিয়ে গবেষণা করেন।
১) পদ্ধতিগত বর্ণনা, বিশেষ করে ধর্মীয় বিষয়বস্তু, ধর্মের আচরণ, অভিজ্ঞিতা এবং অভিব্যক্তি নিয়ে;
২) মানবজাতির সুচনার যে ইতিহাস তাতে ধর্মের প্রভাবের যে ব্যখ্যা তা নিয়ে;
৩) ধর্মীয় মনোভাব ও আচরণের জন্য সমাজ ও ব্যক্তিতে কি প্রভাব পরে তার মানচিত্র তৈরী নিয়ে। ১৯ শতকের শেষের দিকে ধর্মীয় মনস্তত্বের স্ব সচেতনীয় মুলনীতির উথ্থান ঘটে। কিন্তু এই তিনটি কাজ নিয়ে ইতিহাসে অনেক শতক পূর্ব থেকে আলোচনা চলে আসছে।
উইলিয়াম্মের মনোবিজ্ঞানীরা তিনটি বড় প্রকল্প অনুসরণ করেন:
১.কাজটির স্বাভাবিক ভাবেই গবেষণা,বিশেষ অভিব্যক্তি, বিষয়বস্তু, মনোভাব, অভিজ্ঞতা নিয়ে মূলত ম্যাপিং করা হয়
২.পৌরাণিক-ধারণার ব্যাখ্যা, মানব জাতির ইতিহাসে এবং ব্যক্তিজীবনে, ধর্মের প্রভাব এবং বৈচিত্র্যকে নিয়ে সাধারণত বিবেচনা করা হয়।
আধুনিক বিশ্বে ধর্মের ভূমিকা নিয়ে তিনটি প্রধান হাইপোথিসিস আছে।
ধর্মনিরপেক্ষীয়করণ হাইপোথিসিস বলে যে; বিজ্ঞান ও প্রযুক্তি ধর্মের জায়গা নিয়েছে। ধর্মনিরপেক্ষতার মতে রাজনীতি, নীতিশাস্ত্র এবং ্ঞান থেকে ধর্মের আলাদা করা উচিত। টেইলর বর্ণনা করেছেন যে, ধর্মনিরপ্রথমতা; ধর্মীয় বিশ্বাসে যৌক্তিকতা, বৈচিত্র্য ও শ্রেষ্ঠতাকে প্রত্যাখান করে।
পাওলো দিবালা

পাওলো ব্রুনো এক্সজিল দিবালা (; জন্ম ১৫ নভেম্বর ১৯৯৩) একজন আর্জেন্টেনীয় পেশাদার ফুটবলার যিনি একজন ফরওয়ার্ড হিসেবে সেরিয়ে আ ক্লাব রোমা এবং আর্জেন্টিনা জাতীয় ফুটবল দল-এ খেলে থাকেন।
২০১১ সালে আর্জেন্টেনীয় ফুটবল ক্লাব ইনস্টিটুটো দে কর্ডোবা এর সাথে তার একজন পেশাদার ফুটবলার হিসেবে কর্মজীবন শুরু করার পর, ২০১২ সালে তিনি ইটালীয় ফুটবল ক্লাব পালেরমোতে চলে আসেন; একজন ফুটবলার হিসেবে ইটালীয় ফুটবল লীগ সিরিয়া এ'তে খেলার নৈপুন্যের কারণে পরবর্তীতে ২০১৫ সালে জুভেন্টাস-এ স্থানান্তর অর্জন করেন, যেখানে তিনি তার নতুন ক্লাবের সাথে প্রথম সিজনের সময়কালে লিগ টাইটেল, কোপা ইটালিয়া এবং সুপারকোপা ইটালিয়ানা জয় করেন।
তার খেলার সৃজনশীল শৈলী, গতি, প্রতিভা, কৌশল এবং লক্ষ্য চক্রের কারণে তাকে ""লা জোগা"" ডাকনাম নাম দেওয়া হয়েছে ( স্পেনীয় ভাষায় "রত্ন")।
পাওলো দিবালার জন্ম, আর্জেন্টিনা'র কর্ডোবা প্রদেশের লাগুনা লার্গা নামক এলাকায়। তার দাদা "বলেসলাও দিবালা", পোল্যান্ড এর প্রশাসনিক জেলা জিমিনা ওপাটোউইক এর ক্রাসনিও নামক গ্রাম থেকে আগত; তিনি দ্বিতীয় বিশ্বযুদ্ধ-এর সময়কালে তার নিজ জন্মভূমি থেকে আর্জেন্টিনায় পালিয়ে এসেছিলেন। এছাড়াও দিবালার পরিবারের আদি উৎস ইটালিয়ান, যা তারা তার নানির মাধ্যমে পেয়েছে, তার নাম "দ্য মেসা", এবং যিনি ইটালির পূর্বের প্রদেশ প্রভিন্স অব নেপলেস থেকে আগত। দিবালা ২০১২ সালে ১৩ই আগস্ট, সরকারী ভাবে তার ইটালীয় নাগরিকত্ব প্রাপ্ত হন।
ডাকনাম দেওয়া ছিল ""লা জোয়া"" অথবা ""এল পিবে ডে লা পেনসিওন "" (বাংলা:পেনসিওনের ছাগলছানা), দিবালা মাত্র ১৭ বছর বয়সে, তার নিজ শহরের ক্লাব ইস্টিটুটো আটলেটিটো সেন্ট্রাল কর্ডোবা এর হয়ে প্রিমেনা বি নেচিওনাল (আর্জেন্টিনীয় দ্বিতীয় বিভাগীয় লিগ) এ খেলার মাধ্যমে একজন পেশাদার খেলোয়াড় হিসেবে অভিষিক্ত হন। ক্লাবটির সাথে তিনি সর্বোমোট ৪০ টি ম্যাচ খেলেন, যেখানে তিনি ১৭ টি গোল করেন। তিনি সাবেক আর্জেন্টিনীয় মারিও কেম্পেস-এর রেকর্ড ভঙ্গ করে সর্বকনিষ্ঠ খেলোয়াড় হিসেবে তার প্রথম গোলটি করেন। এছাড়াও, দিবালা প্রথম কোন খেলোয়াড় যিনি, তার দেশের পেশাদার লিগে ধারাবাহিক ভাবে ৩৮ টি ম্যাচ খেলেছেন (again edging Kempes), এবং তিনিই একমাত্র খেলোয়াড় হিসেবে এক সিজনে দুবার হ্যাট-ট্রিক করেছেন। এছাড়া, দিবালা ধারাবাহিক ভাবে টানা ছয়টি ম্যাচে গোল করেছেন, যেখানে তিনি পর্বের চার ম্যাচের রেকর্ড অতিক্রম করেন।
রাগিনী এমএমএস: রিটার্নস

রাগিনী এমএমএস: রিটার্নস হচ্ছে একটি ভারতীয় প্রেমময়-ভয়ঙ্কর ওয়েব সিরিজ, যেটি আল্ট বালাজী দ্বারা প্রযোজিত এবং বণ্টিত। এই সিরিজটি হচ্ছে রাগিনী এমএমএসের ৩য় কিস্তি। এর পূর্বে এই ধারাবাহিকের রাগিনী এমএমএস (২০১১) এবং রাগিনী এমএমএস ২ (২০১৬) মুক্তি পেয়েছে। এই সিরিজটিতে কারিশমা শর্মা, রিয়া সেন, সিদ্ধার্থ গুপ্তা এবং নিশান্ত সিং মালকানি অভিনয় করেছেন। এই সিরিজটি ২০১৭ সালের ১৯ অক্টোবর হতে আল্ট বালাজীতে প্রচারিত হচ্ছে।
এই সিরিজের গল্পটি সিমরন (রিয়া সেন) এবং রাগিনী (কারিশমা শর্মা) নামে দুই চরিত্রের জীবনকে ঘিরে গড়ে উঠেছে। অদ্ভুত ভূত, যা এই দুই চরিত্র একটি অমানব কলেজে প্রত্যক্ষ করে তা-ই হচ্ছে এই কাহিনীর মূল। যার সাথে রয়েছে একটি কলঙ্কিত এমএমএস সিডি, যার মধ্যে রয়েছে রোমাঞ্চকর রহস্য এবং অদ্ভুত গোপন রহস্য। এটি তাদের চারপাশে বিদ্যমান অদ্ভুত শক্তির বিরুদ্ধে শক্তি প্রদান করে।
রুচা হাসাবনিস

রুচা হাসাবনিস ( হচ্ছেন একজন সাবেক ভারতীয় টেলিভিশন অভিনেত্রী। হাসাননিস মারাঠি ধারাবাহিক চার চৌঘির মাধ্যমে অভিনয় জগতে পদার্পণ করেন, যেখানে তিনি দেবিকা চরিত্রে অভিনয় করেছেন। তিনি স্টার প্লাসে সম্প্রচারিত জনপ্রিয় ধারাবাহিক সাথ নিভানা সাথিয়াইয় "রাশি জিগর মোদী" চরিত্রে অভিনয়ের মাধ্যমে অধিক জনপ্রিয়তা অর্জন করেছেন।
হাসাবনিস ২০১৫ সালের ২৬ জানুয়ারি রাহুল জাগদালের সাথে বিবাহ বন্ধনে আবদ্ধ হন।
পিটার ফিঞ্চ

ফ্রেডেরিক জর্জ পিটার ইঙ্গল ফিঞ্চ (ইংরেজি: Frederick George Peter Ingle Finch; ২৮শে সেপ্টেম্বর ১৯১৬ - ১৪ই জানুয়ারি ১৯৭৭) ছিলেন একজন ইংরেজ-অস্ট্রেলীয় অভিনেতা। তিনি "নেটওয়ার্ক" (১৯৭৬) চলচ্চিত্রে টেলিভিশন উপস্থাপক হাওয়ার্ড বিল চরিত্রে অভিনয়ের জন্য প্রসিদ্ধ। এই চলচ্চিত্রে অভিনয়ের জন্য তিনি মরণোত্তর শ্রেষ্ঠ অভিনেতার জন্য একাডেমি পুরস্কার লাভ করেন এবং তার পঞ্চম শ্রেষ্ঠ প্রধান চরিত্রে অভিনেতার জন্য বাফটা পুরস্কার এবং শ্রেষ্ঠ নাট্য চলচ্চিত্র অভিনেতার জন্য গোল্ডেন গ্লোব পুরস্কার লাভ করেন। তিনি অভিনয়ের জন্য একাডেমি পুরস্কার প্রাপ্ত দুইজনের মধ্যে প্রথম এবং কাকতালীয়ভাবে দুজনেই অস্ট্রেলীয় অভিনেতা, অপর জন হলেন হিথ লেজার।
ফিঞ্চ ইংল্যান্ডের লন্ডনে জন্মগ্রহণ করেন। তার পূর্ণ নাম ফ্রেডেরিক জর্জ পিটার ইঙ্গল ফিঞ্চ। তার মাতার নাম আলিসিয়া গ্লাডিস ফিশার। ফিঞ্চের জন্মের সময় তার স্বামী ছিলেন জর্জ ফিঞ্চ। জর্জ ফিঞ্চ অস্ট্রেলিয়ার নিউ সাউথ ওয়েলসে জন্মগ্রহণ করেন এবং প্যারিস ও জুরিখে শিক্ষা গ্রহণ করেন। তিনি ১৯১২ সালে যখন যুক্তরাজ্যে আসেন তখন একজন গবেষক রসায়নবিদ ছিলেন এবং প্রথম বিশ্বযুদ্ধে রয়েল আর্মি অর্ডান্যান্স ডিপো ও রয়েল ফিল্ড আর্টিলারিতে দায়িত্ব পালন করেন। ১৯১৫ সালে তিনি হ্যাম্পশায়ারের পোর্টসমাউথে আলিসিয়া ফিশারকে বিয়ে করেন। পিটার ফিঞ্চ জর্জ ফিঞ্চের ঔরসজাত সন্তান নন। পিটার পরবর্তীকালে জানতে পারেন যে তার পিতা ছিলেন ওয়েন্টওর্থ এডওয়ার্ড ডালাস "জক" ক্যাম্পবেল। তিনি একজন ভারতীয় সেনা কর্মকর্তা ছিলেন। তার সাথে বিবাহ বহির্ভূত সম্পর্কের কারণে পিটারের যখন দুই বছর বয়স, তখন তার মা ও জর্জ ফিঞ্চের বিবাহ বিচ্ছেদ হয়। আলিসিয়া ১৯২২ সালে জক ক্যাম্পবেলকে বিয়ে করেন।
ফিঞ্চ যুক্তরাজ্যে আসার পর লরন্স অলিভিয়ে তার উপদেষ্টা ছিলেন এবং তার অধীনে দীর্ঘমেয়াদী চুক্তিতে আবদ্ধ হন। তার প্রথম সুযোগ আসে ওল্ড ভিসে জেমস ব্রিডির নাটক "ড্যাফনি লরেওলা"তে। এই নাটকটি সমালোচনামূলক ও বাণিজ্যিক সফলতা অর্জন করে এবং ফিঞ্চ লন্ডনে প্রতিষ্ঠা অর্জন করেন। তিনি পরবর্তীতে তার প্রথম ব্রিটিশ চলচ্চিত্র "ট্রেন অফ ইভেন্টস" (১৯৪৯) এ খুনি অভিনেতা ভূমিকায় অভিনয় করেন। লন্ডন অবজার্ভারের সমালোচক সি. এ. লেজেউন তার অভিনয়ের প্রশংসা করেন। দ্য স্কটসম্যান লিখে, "তাকে ব্রিটিশ পর্দার জন্য অন্যতম আশাবাদী নিয়োগ বলে অভিহিত করা যায়।"
পরের বছর "দ্য উডেন হর্স" চলচ্চিত্রে তিনি একজন অস্ট্রেলীয় কয়েদি চরিত্রে অভিনয় করেন। চলচ্চিত্রটি ১৯৫০ সালের তৃতীয় জনপ্রিয় চলচ্চিত্র ছিল। একই বছর তিনি ১৯৪২ সালের "মিসেস মিনিভার" চলচ্চিত্রের অনুবর্তী পর্ব "দ্য মিনিভার স্টোরি" চলচ্চিত্রে পোলীয় সেনা চরিত্রে অভিনয় করেন। পূর্ববর্তী চলচ্চিত্রের মত এই চলচ্চিত্রটি নেতিবাচক সমালোচনা অর্জন করে। এই সময়ে ফিঞ্চ অলিভিয়ের চুক্তির অধীনে বেশ কিছু মঞ্চনাটকে কাজ করেন। অলিভিয়ের পরিবারের সাথে তার ঘনিষ্ঠতার ফলে অলিভিয়ের সুন্দরী কিন্তু অস্থিরমতি স্ত্রী ভিভিয়েন লেইয়ের সাথে তিনি সম্পর্কে জড়ান। তাদের এই সম্পর্কের সূত্রপাত হয় ১৯৪৮ সালে এবং কয়েক বছর এই সম্পর্ক চলতে থাকে, কিন্তু অবশেষে লেইয়ের মানসিক অবস্থা খারাপের দিকে যেতে থাকলে তারা আলাদা হয়ে যান।
ফিঞ্চ ১৯৫১ সালে "ওথেলো" নাটকে ইয়াগো চরিত্রে অভিনয় করেন, যাতে নাম ভূমিকায় অভিনয় করেন অরসন ওয়েলস। ১৯৫২ সালে তিনি স্যামুয়েল টেলর রচিত হাস্যরসাত্মক "দ্য হ্যাপি টাইম" নাটকে অভিনয় করেন। লরন্স অলিভিয়ে ও গিলবার্ট মিলারের নির্দেশনায় নাটকটি লন্ডনের কিং স্ট্রিটের সেন্ট জেমসেস থিয়েটারে মঞ্চস্থ হয়। ফিঞ্চ এতে পাপা ভূমিকায় অভিনয় করেন। মঞ্চে অভিজ্ঞতা থাকা সত্ত্বেও তার গুরু অলিভিয়ের মত তারও মঞ্চ ভীতি ছিল এবং ১৯৫০ এর দশকের বাকি সময়ে তিনি চলচ্চিত্রেই বেশি কাজ করতে থাকেন।
কবীর (চলচ্চিত্র)

কবীর ২০১৮ সালে বাংলা ভাষার ভারতীয় অ্যাকশন থ্রিলার চলচ্চিত্র। এটি পরিচালনা করছেন অনিকেত চট্টোপাধ্যায়। প্রযোজনা করছেন অভিনেতা দেব। এই চলচ্চিত্রে দেবের বিপরীতে অভিনয় করছেন রুক্মিণী মৈত্র। এটি মুম্বাই শহরে জঙ্গিদের দ্বারা ঘটান ধারাবাহিক বিষ্ফোরন সংকান্ত ঘটনা নিয়ে। যা ২০১৮ সালের ১৩ই এপ্রিল পশ্চিমবঙ্গসহ ভারতের প্রেক্ষাগৃহে মুক্তি পায়।
ফৌজদারহাট

ফৌজদারহাট হলো একটি স্থান যা চট্টগ্রাম শহর থেকে খুব একটা বেশি দূরে নয়। এটি অধিকাংশ সীতাকুণ্ড উপজেলার সলিমপুর ইউনিয়নের এবং অল্প কিছু অংশ ভাটিয়ারী ইউনিয়নের অন্তর্ভুক্ত । বর্তমানে এখানে একটি থানা করার প্রস্তাব বিবেচনাধীন রয়েছে। জাহাজ ভাঙ্গা শিল্প এলাকার জন্য ফৌজদারহাট এলাকার যথেষ্ট খ্যাতি রয়েছে। এবং তৎকালীন পূর্ব পাকিস্তান (এখন বাংলাদেশ) এর প্রথম ক্যাডেট কলেজ ফৌজদারহাটে যাত্রা শুরু করে এবং এর নাম দেওয়া হয় ফৌজদারহাট ক্যাডেট কলেজ। এছাড়া ফৌজদারহাটে রয়েছে একটি রেলওয়ে স্টেশন। ফৌজদারহাটে সুপরিচিত আরও দুটি হাই স্কুল ও একটি পাবলিক ইউনিভার্সিটি রয়েছে। ফৌজদারহাট শিল্প এলাকায় একটি আবাসিক এলাকা রয়েছে যা "সলিমপুর আবাসিক" নামে পরিচিত। এটি শিল্প এলাকা হাওয়ায় দূর দূরান্ত থেকে মানুষ এখানে কাজকর্ম খুঁজতে ছুটে আসে। এ ফৌজদারহাটে ছিল বাংলাদেশের সর্ব পুরনো চট্টগ্রাম জাহাজ ভাঙ্গার শিল্প। যা Chittagong Ship Breaking Yeard" নামে পরিচিত ছিল বর্তমানে এটি রাজা শিব ব্রেকিং ইয়ার্ড নামে খ্যাত। ফৌজদারহাট এলাকায় আরো ছিল জলিল টেক্সটাইল মিল লিমিটেড যা ২০০০ সালের দিকে বন্ধ হয়ে গিয়েছিল। বর্তমানে জলিল টেক্সটাইল নামে ওই এলাকা চিহ্নিত করা আছে এবং ওই নামে বাস স্টেশন আছে যা ফৌজদারহাট জংশন এর পাশেই।
তালিয়া শায়ার

তালিয়া রোজ শায়ার ; প্রদত্ত নাম: কোপলা, জন্ম: ২৫শে এপ্রিল ১৯৪৬) হলেন একজন মার্কিন অভিনেত্রী। তিনি "দ্য গডফাদার" চলচ্চিত্র ধারবাহিকে কনি করলেওনে এবং "রকি" চলচ্চিত্র ধারাবাহিকে আদ্রিয়ান বালবোয়া চরিত্রে অভিনয় করার জন্য বিশেষভাবে পরিচিত। "দ্য গডফাদার পার্ট ২" (১৯৭৪) চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও "রকি" (১৯৭৬) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কার ও নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।
তালিয়া শায়ার ১৯৪৬ সালের ২৫শে এপ্রিল নিউ ইয়র্কের লেক সাকসেসে জন্মগ্রহণ করেন। তার জন্মনাম ছিল তালিয়া রোজ কোপলা। তার পিতা কারমিনে কোপলা (১৯১০-১৯৯১) ছিলেন একজন সুরকার এবং মাতা ইতালিয়া (জন্ম: পেনিনো, ১৯১২-২০০৪)। তার পিতামাতা দুজনেই ইতালীয় ছিলেন। তার চাচা আন্তন কোপলা একজন সুরকার ও সঙ্গীত পরিচালক। তালিয়ার ভাই প্রধ্যাত পরিচালক ও প্রযোজক ফ্রান্সিস ফোর্ড কোপলা, শিক্ষাবিদ অগাস্ট কোপলা। অভিনেতা নিকোলাস কেজ তার ভাইপো এবং পরিচালক ও অভিনেত্রী সোফিয়া কোপলা তার ভাইঝি।
শায়ার "দ্য গডফাদার" চলচ্চিত্র ধারবাহিকে কনি করলেওনে চরিত্রে অভিনয় করেন। তিনি এই চলচ্চিত্র ধারাবাহিকের দ্বিতীয় চলচ্চিত্র "দ্য গডফাদার পার্ট ২" (১৯৭৪)-এ অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। পরবর্তী কালে তিনি "রকি" চলচ্চিত্র ধারাবাহিকে আদ্রিয়ান বালবোয়া চরিত্রে অভিনয় করেন। এই চলচ্চিত্র ধারাবাহিকের "রকি" (১৯৭৬) চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে ন্যাশনাল বোর্ড অব রিভিউ পুরস্কার ও নিউ ইয়র্ক ফিল্ম ক্রিটিকস পুরস্কার লাভ করেন এবং শ্রেষ্ঠ অভিনেত্রী বিভাগে একাডেমি পুরস্কার ও শ্রেষ্ঠ নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।
শায়ার ১৯৭০ সালে সুরকার ডেভিড শায়ারকে বিয়ে করেন। ১৯৮০ সালে তাদের বিবাহবিচ্ছেদ হয়। তাদের এক পুত্র - ম্যাথু ওরল্যান্ডো শায়ার। ১৯৮০ সালে তিনি চলচ্চিত্র প্রযোজক জ্যাক সোয়ার্জমানকে বিয়ে করেন। এই দম্পতির দুই পুত্র - অভিনেতা ও সঙ্গীতজ্ঞ জ্যাসন ও রবার্ট।
ভিনেশ ফোগাট

ভিনেশ ফোগাট (; জন্ম: ২৫ আগস্ট ১৯৯৪) একজন ভারতীয় মহিলা ফ্রিস্টাইল কুস্তিগির। যিনি ২০১৪ সালে ও ২০১৮ সালে কমনওয়েলথ গেমসে স্বর্ণপদক এবং ২০১৮ জাকার্তা পেলবঙ্গ, এশিয়ান গেমসে স্বর্ণপদক জিতেছেন।
ভিনেশ ফোগাট কুস্তিগির মহাভীর সিং ফোগাটের ছোট ভাই রাজপালের কন্যা এবং কুস্তিগির গীতা ফোগাট ও ববিতা কুমারীর খুড়তুত বোন। কমনওয়েলথ গেমসে ৫৫ কিলোগ্রামে সোনা জিতেছেন তার খুড়তুত বোনেরা।
তার খুড়তুত বোনেরা ও প্রতিযোগিতামূলক প্রতিদ্বন্দ্বিতা চালিয়ে যাওয়ার জন্য তার বাবা ও জেঠা হরিয়ানাের গ্রামে তাদের গ্রামে ব্যাপক চাপ ও বিরোধিতা মোকাবেলা করত। তারা তাদের সম্প্রদায়ের নৈতিকতা ও মূল্যবোধের বিরুদ্ধে দাঁড়ায়।. তার খুড়তুত বোন, রিতু ফোগাটও আন্তর্জাতিক পর্যায়ে কুস্তিগির এবং ২০১৬ সালে কমনওয়েলথ কুস্তি চ্যাম্পিয়নশিপে স্বর্ণপদক জিতেছেন।
ভারতের নিউ দিল্লিতে, ভিনেশ, থাইল্যান্ডের থো-কাএও শ্রীপ্রপা থেকে রিপঞ্চজ রাউন্ডের মধ্য দিয়ে ৩: ০ জিতে ফাইনালে ৫১ কেজি ফ্রিস্টাইল শ্রেণিতে ব্রোঞ্জ পদক জিতেছেন।
প্রথম রাউন্ডে, জাপানের নানামি আইরির বিরুদ্ধে ভিনেশ ৩:১ জিতেছেন, কোয়ার্টার ফাইনালে উঠেছেন, কোয়ার্টার ফাইনাল কাজাখস্তানের তাতিয়ানা আমানজোলথেকে ১: ৩ হেরে যান এবং ফাইনালে যোগ্যতা অর্জন করেন, তখন ভিনেশ রিপেচেজ রাউনডের জন্য যোগ্যতা অর্জন করেন।
জোহানেসবার্গে, দক্ষিণ আফ্রিকায় অনুষ্ঠিত টুর্নামেন্টে, ভিনেশ, দ্বিতীয় স্থানে শেষ করেন এবং ৫১ কেজি ফ্রিস্টাইল শ্রেণিতে রৌপ্য পদক জিতেছিলেন, চূড়ান্ত রাউন্ডে নাইজেরিয়ার ওডুনায় অ্যাডেকুওরোয়কে হারান।
২০১৪ গ্লাসগো, কমনওয়েলথ গেমসে মহিলা ফ্রিস্টাইল কুস্তিতে ৪৮ কেজি, ভিনেশ, স্বর্ণপদক জিতেছেন।
কোয়ার্টার ফাইনালে ভিনেশ নাইজেরিয়ার রোজমারী নুয়েইকের মুখোমুখি হয় এবং ৫-০ জয়লাভ করে। তার অর্ধ-ফাইনালে প্রতিপক্ষ ছিল কানাডার জেসমিন মিয়া। স্বর্ণপদক জয়ের মধ্য দিয়ে তিনি ইংল্যান্ডের প্রিয় ইনা রাত্তিগানকে পরাজিত করেন এবং স্বর্ণপদক জিতেছেন ৩-১ গোলে।
২০১৪ ইনচেওন, এশিয়ান গেমসে মহিলা ফ্রিস্টাইল কুস্তিতে ৪৮ কেজি, ভিনেশ, ব্রোঞ্জ পদক জিতেছেন।
১৬ রাউন্ডের সময়, ভিনেশ, কোরিয়ার ইয়ংমি পাকের মুখোমুখি হয় এবং ৩: ১ কে হারায়। তার কোয়ার্টার ফাইনালে প্রতিদ্বন্দ্বী উজবেকিস্তানের ডাউলেবেকি ইয়াকশিমুরতোভা ছিলেন, যার সঙ্গে তিনি ৫: ০ স্কোরলাইন দিয়ে সহজেই হারান। সেমিফাইনালে জাপানের এরি টোসকাের কাছে ১: ৩ হেরে যান কিন্তু ব্রোঞ্জ পদক জয়ের জন্য যোগ্যতা অর্জন করেন এবং মঙ্গোলিয়ার নারআংরেল এরেডেনেসুখ সাথে ১০-০ এগিয়ে থাকার পর রেফারি খেলা বন্ধ করার পর (ক্লাসিফিকেশন পয়েন্ট ৪: ০) জিতে যান।
২০১৫ দোহা, এশিয়ান কুস্তি চ্যাম্পিয়নশিপে মহিলা ফ্রিস্টাইল কুস্তিতে ৪৮ কেজি, ভিনেশ, রৌপ্য পদক জিতেছেন।
ইস্তানবুলে অনুষ্ঠিত ২০১৬ রিও অলিম্পিকের জন্য যোগ্যতা প্রতিযোগিতায়, তিনি পোলিশ কুস্তিগির আইওনা মাতকওসকাকে চূড়ান্ত পর্বে পরাজিত করে এবং অলিম্পিকের জন্য যোগ্যতা অর্জন করেন।
২০১৩ সালের গ্রীষ্মকালীন অলিম্পিকে রিওতে, ভিনেশ কোয়ার্টার ফাইনালে পৌঁছান এবং হাঁটুতে আঘাত করার কারণে চীনের সান ইয়ানানের কাছে হেরে যান।
২০১৮ গোল্ড কোস্ট, কমনওয়েলথ গেমসে মহিলা ফ্রিস্টাইল কুস্তিতে ৫০ কেজি, ভিনেশ, স্বর্ণপদক জিতেছেন।
২০২২ কমনওয়েলথ গেমসে, মহিলাদের ৫৩ কেজি ফ্রিস্টাইল কুস্তিতে স্বর্ণপদক জিতেছিলেন। ফাইনালে তিনি শ্রীলঙ্কার কুস্তিগিরকে পরাজিত করেন।
আসামের প্রশাসনিক বিভাগ

প্রশাসনিক সুবিধার জন্য আসামকে পাঁচটি প্রশাসনিক বিভাগে ভাগ করা হয়েছে। এই প্রশাসনিক বিভাগ গুলিকে সংমণ্ডল বলা হয়। প্রতিটি সংমণ্ডল কয়েকটি জেলার সমষ্টি। এই বিভাগ সমূহ সংমণ্ডলীয় কমিশনারের দ্বারা শাসিত।
১৮৭৪ সালে চিফ কমিশনারস প্রভিডেন্স হিসেবে আসাম গঠন করা হয়েছিল। তখন আসামের রাজধানী ছিল শিলং। প্রশাসনিক সুবিধার জন্য তখন আসামকে ছয়টি জেলায় বিভক্ত করা হয়। সেগুলি হল: গোয়ালপাড়া, কামরূপ, শোণিতপুর, নগাঁও, শিবসাগর এবং লখিমপুর জেলা। এই কয়টি জেলা ব্রহ্মপুত্র উপত্যকার। তখন এটি আসাম উপত্যকা বলেও পরিচিত ছিল। ১৮৮০ সালে আসাম উপত্যকার ন্যায়াধীশকে কমিশনার রূপে অতিরিক্ত দায়িত্ব দেওয়া হয়েছিল। ১৯০৫ সালে আসাম উপত্যকার ন্যায়াধীশ এবং কমিশনারের কার্যালয় পৃথক করা হয়। সাথে পার্বত্য জেলা এবং সুরমা উপত্যকার প্রশাসনের জন্য কমিশনারের কার্যালয় স্থাপন করা হয়।
ভারতে স্বাধীনতা লাভ করার আগে থেকে আসামের কয়েকটি স্থান নগর হিসেবে স্বীকৃতি পেয়েছিল। এই নগর সমূহ প্রশাসনের জন্য পৌরসভা গঠন করা হয়েছিল। সেই পুরানো নগর সমূহের তালিকা তলায় দেয়া হয়েছে:
নানিয়ারচর ইউনিয়ন

নানিয়ারচর বাংলাদেশের রাঙ্গামাটি জেলার অন্তর্গত নানিয়ারচর উপজেলার একটি ইউনিয়ন।
নানিয়ারচর ইউনিয়নের আয়তন ২৬,২৪০ একর (১০৬.১৯ বর্গ কিলোমিটার)।
২০২২ সালের পরিসংখ্যান অনুযায়ী ইউনিয়নের জনসংখ্যা ১৩,০৩০জন। এর মধ্যে ১১,৮১৬জন বৌদ্ধ, ১,০৬১জন মুসলিম, ১৩০জন হিন্দু, ১৪জন খ্রিস্টান ও ৯জন অন্যান্য ধর্মের অনুসারী।
নানিয়ারচর উপজেলার মধ্যাংশে নানিয়ারচর ইউনিয়নের অবস্থান। নানিয়ারচর উপজেলা সদর এ ইউনিয়নে অবস্থিত। এ ইউনিয়নের উত্তরে সাবেক্ষ্যং ইউনিয়ন, পশ্চিমে সাবেক্ষ্যং ইউনিয়ন ও বুড়িঘাট ইউনিয়ন, দক্ষিণে বুড়িঘাট ইউনিয়ন এবং পূর্বে লংগদু উপজেলার লংগদু ইউনিয়ন অবস্থিত।
নানিয়ারচর ইউনিয়ন নানিয়ারচর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম নানিয়ারচর থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি "বেতছড়ি", "ছয়কুড়িবিল", "মাইসছড়ি", "গবছড়ি", "তৈচাকমা" ও "যাদুখাছড়া" এ ৬টি মৌজায় বিভক্ত। এ ইউনিয়নের গ্রামগুলো হল:
নানিয়ারচর ইউনিয়নের সাক্ষরতার হার ৪২.৮৪%। এ ইউনিয়নে ১টি সরকারি কলেজ, ২টি মাধ্যমিক বিদ্যালয়, ৪টি নিম্ন মাধ্যমিক বিদ্যালয় ও ১৮টি প্রাথমিক বিদ্যালয় রয়েছে।
নানিয়ারচর ইউনিয়নে যোগাযোগের প্রধান সড়ক রাঙ্গামাটি-নানিয়ারচর সড়ক ও লংগদু-নানিয়ারচর সড়ক। সব ধরনের যানবাহনে যোগাযোগ করা যায়। তবে রাঙ্গামাটি জেলা সদর থেকে এ ইউনিয়নের প্রধান যোগাযোগ মাধ্যম নৌপথ।
নানিয়ারচর ইউনিয়নের মধ্যাংশ জুড়ে রয়েছে চেঙ্গি নদী ও কাপ্তাই হ্রদ।
নানিয়ারচর ইউনিয়নের প্রধান হাট-বাজার হল টিএন্ডটি বাজার।
তাইসন

তাইসন বার্সেলোস ফ্রেদা, বা সাধারণভাবে তাইসন, (জন্ম: ১৩ জানুয়ারি ১৯৮৮) হলেন একজন ব্রাজিলীয় পেশাদার ফুটবলার, যিনি ইউক্রেনীয় ক্লাব শাখতার ডোনেৎস্ক এবং ব্রাজিল জাতীয় দলে একজন আক্রমণাত্মক মধ্যমাঠের খেলোয়াড় বা একজন উইঙ্গার হিসেবে খেলেন।
তাইসন এক সাক্ষাৎকারে জানান যে, তিনি ইউক্রেন জাতীয় দলের কোচ মিখায়লো ফোমেঙ্কোর সাথে সম্ভাব্য রাষ্ট্রের নাগরিক অধিকার সম্পর্কে কথা বলেছেন। তাইসন এ-ও জানান যে, যদি তাকে ইউক্রেন জাতীয় দল থেকে খেলতে ডাকা হয়, তবে তিনি ইউক্রেনের হয়ে খেলতে প্রস্তুত রয়েছেন। কিন্তু ২০১৬ সালের ২২শে আগস্ট তারিখে, ব্রাজিল জাতীয় দলের নতুন নিযুক্ত কোচ তিতে তাকে জাতীয় দলে ডাক দেন। ২০১৭ সালের ১৩ই জুন তারিখে, অস্ট্রেলিয়ার বিরুদ্ধে এক ম্যাচে তিনি তার প্রথম গোল করেন, উক্ত ম্যাচে ব্রাজিল ৪–০ গোলে জয়লাভ করে। উক্ত ম্যাচের ৩নং গোলটি তিনি করেছিলেন।
উইলিয়ান জোসে

উইলিয়ান জোসে দে সৌজা (জন্ম: ২৩ নভেম্বর ১৯৯১), উইলিয়ান জোসে নামেও পরিচিত, হলেন একজন ব্রাজিলীয় পেশাদার ফুটবলার, যিনি লা লিগার স্পেনীয় ক্লাব রিয়াল সোসিয়েদাদের হয়ে একজন স্ট্রাইকার হিসেবে খেলেন।
২০১১ সালে, উইলিয়ান জোসে ফিফা অনূর্ধ্ব-২০ বিশ্বকাপ এবং দক্ষিণ আমেরিকান যুব চ্যাম্পিয়নশিপ জয়ী ব্রাজিল দলের একজন সদস্য ছিলেন। তিনি প্রতিযোগিতা দুইটিতে যথাক্রমে ২টি এবং ৩টি করে গোল করেছেন।
২০১৮ সালের ১২ই মার্চ তারিখে, রাশিয়া এবং জার্মানির বিরুদ্ধে দুই ম্যাচের জন্য ব্রাজিল জাতীয় দলে ডাক পান।
চৌরঙ্গী রোড

কলকাতার চৌরঙ্গী এলাকায় অবস্থিত চৌরঙ্গী রোড, বা জওহরলাল নেহরু রোড, কলকাতা শহরের লোয়ার সার্কুলার রোডের পাশে এসপ্ল্যানেডের দক্ষিণ প্রান্ত থেকে পূর্বদিকে প্রসারিত সড়ক। ভারতের পশ্চিমবঙ্গ রাজ্যের রাজধানী কলকাতা মহানগরীর সর্বাধিক গুরুত্বপূর্ণ রাস্তা। ভারতবর্ষের প্রথম প্রধানমন্ত্রী জওহরলাল নেহরুর মৃত্যুর পরে এই রাস্তার নাম জওহরলাল নেহরু রোড রাখা হয়।
 
সম্ভবত চৌরঙ্গী রোড শহরের প্রথম সড়ক পথগুলির মধ্যে একটি, ব্রিটিশদের আগমনের পূর্বে, সড়কটি কালীঘাট ও চৌরঙ্গী গ্রামের সাথে যুক্ত ছিল। চৌরঙ্গী গ্রামের নামকরণ করা হয়েছিল রহস্যময় ধর্মাবলম্বীর চৌর্যঙ্গনাথের নামে, যেখানে তার "ঘাঁটি" বা "ডেরা" ছিল এবং ইংরেজ শাসন সত্ত্বেও এই নামটি থেকে যায় এবং ভারতের স্বাধীনতার পর পরিবর্তিত হয় কংগ্রেস সরকারের শাসনের সময়।
১৮ শতকের মাঝামাঝি সময়ে ব্রিটিশরা ফোর্ট এলাকার বাইরে তাদের বসতি সম্প্রসারণের শুরু করে, চৌরঙ্গীর চারপাশের এলাকাটি প্রথম সম্প্রচারের একটি অংশ এবং ১৯৪৭ সালে তাদের প্রস্থান পর্যন্ত একই এলাকা তাদের গর্ব ও বাণিজ্যিক কেন্দ্র অব্যাহত ছিল। চৌরঙ্গী এলাকার ব্রিটিশ উন্নয়নকালে, প্রায়শই তারা রাস্তার পূর্ব পাশে বিশাল বাংলো এবং ঘর নির্মাণ করে, এইভাবে কলকাতা নগরটি পরিনত হয় প্রাসাদ নগরীতে। এই সময়টি ছিল কলকাতার একটি চমৎকার যুগ এবং এই সময়ে ব্রিটিশ সাম্রাজ্যের দ্বিতীয় প্রধান শহর হয়ে উঠেছিল। সড়কটির পশ্চিম প্রান্ত বরাবর বাগান এলাকা দ্বারা গঠিত এবং বিশাল প্রাসাদের সারিসহ একটি বিশাল খোলা এলাকা, যাকে বলা হয় ময়দান। ফোর্ট উইলিয়ামের নিরাপত্তার কারণে ময়দানে ইচ্ছাকৃতভাবে খোলা এলাকা তৈরি করা হয়া হয়েছিল এবং এলাকাটি উন্নয়ন-মুক্ত ছিল।
পরবর্তী সময়ে লোয়ার সার্কুলার রোডের পশ্চিম দিকের অংশ (এখন এক্সিডাইড ক্রসিং) থেকে রাস্তাটির এসপ্ল্যানেডের কার্জন পার্কের পর্যন্ত প্রতিটি গুরুত্বপূর্ণ মোড়ে জলাধার তৈরি করা হয়েছিল। এর মধ্যে মাত্র একটি এখন বিদ্যমান - মনোহর দাস তরাগ এবং পার্ক স্ট্রিট এবং চওরিংয়ের জংশনে রয়েছে। পুনরুদ্ধারকৃত জলাধারগুলির মধ্যে এক ছিল যেখানে কলকাতা ইনফরমেশন সেন্টার এবং ময়দান পুলিশ স্টেশন এখন দাঁড়িয়ে আছে, অন্য আরেকটি স্থান যেখানে মেট্রো স্টেশন এখন দাঁড়িয়েছে এবং যেখানে এখনও এসপ্ল্যানেড বাস-টার্মিনাস দাঁড়িয়ে আছে সেখানে তৃতীয়টি ছিল। বর্তমানে রাস্তার সৌন্দর্য আর নেই এবং কেবলমাত্র যুগ যুগের অঙ্কন এবং স্কেচ দেখতে পাওয়া যাবে।
ট্রামের আবির্ভাবের ফলে, টলিউগঞ্জের সঙ্গে এসপ্ল্যানেডের সাথে সংযোগ স্থাপনের জন্য চৌরঙ্গীর পশ্চিম প্রান্ত বরাবর ট্রাম ট্র্যাক স্থাপন করা হয়েছিল। এই ট্র্যাকগুলিও বর্তমানে আর নেই।
চৌরঙ্গী রোড শুধু নগরীর বাণিজ্যিক হৃদয় নয়, বরং সাংস্কৃতিক হৃদয়ও। ভারতীয় যাদুঘর এবং গভর্নমেন্ট আর্ট কলেজ এখানে অবস্থিত, পূর্বে-উল্লিখিত এশিয়াটিক সোসাইটির সাথে। কলকাতার বিশপ এবং সেন্ট পল ক্যাথিড্রালের আবাসস্থল বিশপের হাউস এখানে অবস্থিত।
এম পি বিড়লা প্ল্যানেটারিয়ার জওরহলাল নেহরু রোড এবং ক্যাথেড্রাল সড়কের মোড়ে অবস্থিত। ভিক্টোরিয়া মেমোরিয়াল চৌরঙ্গী রোড থেকে সামান দূরত্বে অবস্থিথ। নব্য-সাংস্কৃতিক কেন্দ্র নন্দন, রবীন্দ্র সদান এবং একাডেমী অব ফাইন আর্টস চৌরঙ্গী রোডের পরবর্তী সার্কুলার রোড এবং ক্যাথিড্রাল রোডের পাশে।
টিপু সুলতান মসজিদ জওহরলাল নেহরু রোড, চিত্তরঞ্জন এভিনিউ এবং লেনিন সরণির (পূর্বে ধার্মতলা রাস্তার অন্তর্গত ছিল) সংযোগ স্থলে অবস্থিত।
চৌরঙ্গী রোডে কলকাতা মেট্রোর চারটি স্টেশন অবস্থিত। স্টেশন চারটি হল এসপ্ল্যানেড, পার্ক স্ট্রিট, ময়দান এবং রবীন্দ্র সদান হোম।
চৌরঙ্গী রোডের পাশে ময়দান সারাবছর মেলা এবং রাজনৈতিক সভার সাথে ব্যস্ত।